21:05 / 15.12.2020\nЎмоннинг Маскат шаҳрида Осиё Олимпия Кенгашининг навбатдаги Бош Ассамблеяси ўз ишини бошламоқда, дея хабар беради МОҚ матбуот хизмати.\n«Бугун, 15 декабрь куни ассамблеядан бир кун аввал, анъанага кўра 74-Ижроия қўмитаси йиғилиши бўлиб ўтди. Унда ташкилот раҳбариятининг янги таркиби ва Ижроия қўмитасига аъзолар сайланди.\nОсиё Олимпия Кенгашининг (ООК) конституциясида (қоидаларни қўллаш, 71 ва 76-моддаларига асосан) 5 йирик комплекс мусобақаларга мезбон мамлакат ООК вице-президенти лавозимига номзод кўрсатиш ҳуқуқига эга бўлиши қайд этилган.\nЎзбекистон 2025 йил IV ёшлар Осиё ўйинларини қабул қилиши эвазига биринчи марта ўз вакилини сайёрамизнинг энг йирик қитъасида олимпия ҳаракатига масъул бўлган ташкилот раҳбариятига номзод сифатида таклиф этиш имконига эга бўлди.\nМазкур нуфузли анжуманнинг биз учун эътиборли жиҳати, ООК вице-президентлигига номзодлар қаторида ҳамюртимиз, Марказий Осиё ММА Конфедерацияси раҳбари Отабек Умаров ҳам бор эди.\n10 декабрь куни бўлиб ўтган Ўзбекистон миллий олимпия қўмитаси Ижроия қўмитасининг навбатдан ташқари онлайн йиғилишида Отабек Умаровни мамлакатимиз номидан ООК вице-президентлигига номзод сифатида тавсия этишга қарор қилинганди. Бугун бўлиб ўтган Осиё Олимпия Кенгаши Ижроия қўмитаси йиғилишида Отабек Умаров номзоди бир овоздан маъқулланди ва Отабек Умаров расман ташкилот вице-президенти этиб сайланди», - дейилади хабарда.\n«Авваламбор, менга билдирилган юксак ишонч учун барчага ўз миннатдорчилигимни билдириб қоламан. Бундай нуфузли ташкилотда мамлакатимиз манфаатларини ҳимоя қилиш, қитъада олимпия ҳаракатини ривожлантиришга ҳисса қўшиш мен учун шараф. Тошкентда ўтадиган 2025 йилги ёшлар Осиё ўйинларини ўтказиш янги Ўзбекистон учун жаҳон ҳамжамияти олдидаги жиддий синовлардан бири. Муҳтарам Президентимиз ва ҳукуматимизнинг қўллаб-қувватлаши билан ушбу мусобақани юқори савияда ташкил қилишга бор куч ва ғайратимизни ишга соламиз», – деди Отабек Умаров.\nЭртага, 16 декабрь куни Маскатда Осиё Олимпия кенгашининг Бош Ассамблеяси йиғилиши бўлиб ўтади. Унда Отабек Умаров расман ООК вице-президенти сифатида иштирок этади. Янада аҳамиятлиси, ассамблея доирасида ООК ва Ўзбекистон томони ўртасида 2025 йил ёшлар Осиё ўйинларини Тошкентда ўтказиш бўйича шартнома имзолаш маросими бўлиб ўтади.\n«ООК Бош Ассамблеяси йиғилишида Ўзбекистон номидан Миллий олимпия қўмитаси раиси Рустам Шоабдураҳмонов, Жисмоний тарбия ва спорт вазирининг биринчи ўринбосари Равшан Эрматов, қўмита бош котиби, Тошкент-2025 IV ёшлар Осиё ўйинлари директори Ойбек Қосимов, МОҚ раиси ўринбосарлари С.Полатов, А.Комилов, шунингдек, МОҚ раиси маслаҳатчилари И.Шодиев ва Ш.Асатуллаевлар иштирок этишмоқда», - дейилади Ўзбекистон МОҚ матбуот хизмати хабарида.\n19:44 / 16.12.2020\nТошкент 2025 йил ёшлар ўртасидаги Осиё ўйинларига мезбонлик қилади\n23:23 / 17.08.2020\n14:05 / 14.08.2020\n«Миллий спортнинг қизғин мухлиси ва элчиси бўлиб қолавераман» - Отабек Умаров спорт ташкилотлари раҳбарлигидан кетмоқда\n13:24 / 09.02.2020


08.11.2017 18:44 | ПФЛ\n4. Футбол мактабларида (академия) U-10, U-14, U-16, U-18 ёш тоифаларидаги камида 4 та жамоа бўлиши шарт.\n5. U-16, U-18 ёшли ўсмирлар ўртасида айланма (уй-мехмон) тизимда ўтказиладиган Республика биринчилиги мусобақаларда ўз жамоасини иштирокини таъминлаш.\n“Олий лиганинг аксарият клублари лицензиялаш бўйича талабларни бажаришда муддатларни жуда кечиктиради. Баъзи клублар эса талабга жавоб берадиган шароитларни ҳалигача тайёрламаган. Лицензиялаш талабини бажармаган клублар, мусобақа жадвалида қайси поғонани эгаллаб турганидан қатъий назар, келаси мавсумда Олий лига баҳсларида иштирок этишига йўл қўйилмайди. Шунингдек, янги талабларга кўра Олий лига клублари таркибида тўп сурадиган футболчиларга ёши бўйича квоталар киритилади. Бу орқали ёш футболчиларга мунтазам ўйин амалиёти тақдим этиб бориш йўлга қўйилади”, - дейди ЎФФ Президенти Умид Аҳмаджонов.


БМТ Хавфсизлик Кенгаши Усама бин Лодиннинг ўлимини хуш қаршилади - BBC O'zbek\nImage caption Президент Барак Обама, Вице-Президент Жо Байден, АҚШ Давлат Котиби Хиллари Клинтон ва миллий хавфсизлик жамоаси аъзолари 1 май куни Усама бин Лодинга қарши рейднинг тафсилотларини олиб туришган\nПокистон Президенти Осиф Али Зардорий Усама бин Лодиннинг Покистонда ўлдирилгани ўз ҳукуматининг терроризмга қарши курашишда хатоларга йўл қўйганини англатишини рад этди.\nВашингтон Пост рўзномасида чоп этилган мактубида жаноб Зардорий ўз мамлакати "терроризмнинг энг йирик қурбони бўлса керак" деб ёзган.\nБин Лодин АҚШ кучлари томонидан Покистоннинг Абботобод шаҳрида отиб ўлдирилган. Покистон рейдда иштирок этмаган.\nАҚШ расмийлари бин Лодин Покистонда қўллаб-қувватловга эга бўлган деган шубҳаларини баён қилишган.\n54 ёшли бин Лодин ал-Қоиданинг асосчиси ва раҳбари эди. У 2001 йил 11 сентябрида Нью Йорк ва Вашингтонда амалга оширилган ҳужумлар ва бир қатор бошқа бомба ҳужумларига буйруқ беришда айбланган.\nАмериканинг қидирилаётган жиноятчилар рўйхатида энг биринчи ўринда турган бин Лодин ўн йилдирки тутқич бермай келаётганди.\nБироқ, АҚШ расмийлари Абботободдаги виллада амалга оширилган рейдда отиб ўлдирилган ва сўнгра денгизда дафн этилган киши бин Лодин эканига "99.9%" ишончлари комил эканини айтишмоқда.\nУлар бин Лодиннинг дафн этилиши видеога олинганини билдиришди, бироқ бу видео ё бин Лодин жасадининг суратлари оммага ошкор этилиши ҳақида бирон маълумот беришмади.\nАбботободдаги вилла нуфузли Покистон Ҳарбий Академиясидан атиги бир неча юз метр узоқликда жойлашган.\nОқ Уйнинг террорга қарши кураш бўйича бош расмийси Жон Бреннан Покистонда "бин Лодин дастак тизимига эга бўлмаганига ишониш қийин" деб айтган.\nЛекин, рўзномадаги мактубида жаноб Зардорий Покистон "матбуотда тез-тез учрайдиган тасвирларга қарамай, ҳеч қачон фанатизм маскани бўлмаган ва бўлмайди" деб айтган.\n"Бундай асоссиз мишмишлар балки янгиликларнинг қизиқроқ бўлишига олиб келар, лекин улар воқеъликни акс эттирмайди", деб ёзади Покистон президенти.\nУнинг айтишича, террорга қарши кураш Америка учун қанчалар муҳим бўлса, Покистон учун ҳам шунчалар муҳим.\n"Барча НАТО аскарлари орасидаги талафот билан солишдирганда, биз кўпроқ аскарларимиздан айрилдик. Ундан ташқари, 30 минг бегуноҳ фуқаролар ҳалок бўлди ва бутун бошли авлоднинг ижтимоий тараққиёти барбод бўлди" дейди Осиф Али Зардорий.\nБи-би-сининг Исломободдаги мухбири Саид Шоайб Ҳасанга кўра, президентнинг бу баёноти кутилмаган янгилик бўлгани йўқ, бироқ барибир кўп саволларни жавобсиз қолдирмоқда.\nҲукумат ўта қийин вазиятда қолган. Мамлакат ичида халқ ғазабланган, АҚШ эса Покистонда яна бошқа қидирувдаги шахслар бошпана топганми дея хавотирдалар.\nАҚШ Президенти Барак Обамага кўра, Покистонда "Ал-Қоида" раҳбари Усама бин Лодин Қўшма Штатлар кучлари тарафидан ҳалок этилган.\n"Ал-Қоида" раҳбари Исломобод ташқарисида Америка жосуслик маълумотлари асосида Покистон махфий хизматлари билан бирга олиб борилган қўшма амалиёт чоғи ўлдирилган.\nОбама жанобларига кўра, "қуролли жангдан" сўнг АҚШ кучлари унинг жасадини қўлга киритганлар.\nУсама Бин Лодин қатор ваҳшийликлар, жумладан, 2001 йил 11 сентябрда Нью Йорк ва Вашингтонга қарши уюштирилган ҳужумлар ортида турганликда айбланади. У Қўшма Штатлар "қора рўйхати" бошидаги шахс эди.\nЖаноб Обама сўнгги янгиликни Американинг "Ал-Қоида"га мағлуб этишга қаратилган саъй-ҳаракатларидаги "энг муҳим ютуқ" сифатида таърифлаган.\nАҚШ бутун дунёдаги элчихоналарини ҳушёр ҳолатга келтирган. Улар Бин Лодиннинг ўлдирилиши ортидан қасос ҳужумларига тутилишлари эҳтимолидан огоҳлантирилган.\nЯнгилик Америка бўйлаб олқишлар билан кутиб олинган, Оқ Уй ташқарисида оламон тўпланиб, "АҚШ, АҚШ" деган шиорларни айтиб қичқиришган.\nБин Лодин қарийб 3 минг инсоннинг умрига зомин бўлган 11 сентябр ҳужумларини маъқуллаган ва кейинроқ натижа ўзи кутганидан ортиқча бўлганини айтган.\nУ боши учун 25 миллион мукофат эълон қилинганига қарамай, қарийб 10 йил давомида Қўшма Штатлар кучларига чап бериб келаётганди.\nБарак Обамага кўра, ўтган йилнинг августида унга Бин Лодин қаерда яширинганига оид илк маълумот қўлга киритилгани маълум қилинган.\nАммо, унинг айтишича, ўша пайт маълумотлар ўта ишончли бўлмаган ва калавани учини топиш учун ойлар кетган.\n"Бин Лодин Покистон жуда ичкарисида жойлашган қароргоҳда яширингани борасида кўпроқ маълумотларни йиғиш учун мен миллий хавфсизлик хизмати гуруҳим билан қайта-қайта учрашдим".\n"Ва ниҳоят, ўтган ҳафта мен амалиё қадамни қўйиш учун етарлича жосуслик маълумотларига эгамиз деган қарорга келдим ва Усама Бин Лодинни ушлаш ва жазога тортиш амалиётига рухсат бердим", деб айтган Америка Президенти Барак Обама\nЯкшанба куни Қўшма Штатлар кучлари Исломобод шимоли-шарқидан 100 чақирим узоқда жойлашган Аббатобод минтақасида буйруқни амалга оширган.\nПрезидентнинг айтишича, "қуролли жанг"дан сўнг Бин Лодин ўлдирилган ва унинг жасади Қўшма Штатлар кучлари тарафидан олиб кетилган.\nУнга кўра, амалиёт чоғи америкаликларга зиён етмаган.\nҚўшимча маълумотларни ошкор қиларкан, АҚШ юқори мартабали расмийси 40 дақиқа давом этган амалиётларга Американинг кичик ҳарбий гуруҳи жалб этилганини айтган.\nУнга кўра, бир вертолёт техник носозлик туфайли ҳалокатга учраган ва Бин Лодиннинг ўғили дохил уч киши ҳалок этилган.


Бир дорига шунча қўриқчи ёки «Плаквенил» баҳслари қачон тугайди? – O'zbekiston Milliy paralimpiya qo'mitasi\n«Плаквенил» дори воситаси атрофидаги баҳслар авж паллага кирди. Дастлаб касалликка чалинганларга берилиши белгиланган бу дори кейинчалик рўйхатдан чиқариб ташланди, аммо кўп ўтмай қайтариб киритилди. Дунё бўйича етакчи тадқиқотчиларнинг фикрлари ҳам, бу дорининг энг муҳим тана аъзолари – юрак ва кўзга қатор ножўя таъсирлари ҳам ҳисобга олинмади.\nАйниқса коронавирусга қарши кураш бўйича вазиятга боғлиқ сўнгги матбуот анжуманида республиканинг етакчи олимлари, баланд мартабали ва амалли шифокорлар, профессорлар ёппасига бу дорини ёқлаб чиққанлари жуда ажойиб бўлди.\n3 август куни АОКАда Соғлиқни сақлаш вазирлиги вакиллари иштирокида бўлиб ўтган матбуот анжумани\nЖаҳон олимлари бу борада бир фикрга кела олмай, тадқиқотларни давом эттираётган бир пайтда, бизнинг амалдор шифокорлар якдил хулосага келиб бўлишганини, энди ортга йўл йўқлигини яхшилаб англатиб қўйишди.\nБу дори қўлланишига қарши чиққанлар Ўзбекистонда ҳам бор эди. Аммо уларнинг овози пасайтирилди, ўзлари эса ҳатто «бирорта беморнинг пульсини ушлаб кўрмаган, амалиётдан йироқ назариячилар» дея баҳоланди.\nАслида, маҳсулотни ҳамиша харидор танлайди. Бироқ маблағни жалб этиши бўйича ҳар қандай маҳсулот билан беллаша оладиган ва енгиб юборишга қодир дори воситаларининг йўриғи бошқачароқ. Жони оғриб турган, айниқса бугунги пандемия даврида, ваҳималар урчиб турган пайтда ҳар кўзга умид билан тикилаётган бемор учун шифокорнинг сўзи қонун даражасига чиқади. Агар даволовчи шифокор «Плаквенил»ни қабул қилишни буюрса, бемор шу пайтга қадар бу дори ҳақида минг хил гап эшитган бўлса ҳам, йўқ дея олмайди. Сабаби – тиб ходимлари танқис бўлиб турган бир пайтда қатъий талабни рад этиш ақлга сиғмайди, бундай қилинган тақдирда ҳам шифокордан жавобгарлик соқит қилингандай бўлади. Яъни «айтганимни қилмадинг, соғайишингга кафолат бера олмайман…» деган писанда қилиниши эҳтимоли бор.\nБулар ҳам майли, ўша тадбирнинг гултожи «Дори-дармон» акционерлик компанияси бошқарув раиси Умида Саидовна Солиҳбоеванинг микрофонни бот-бот олиб, «Плаквенил» дорисининг нақадар самарадорлигини исботлашга уриниши бўлди.\nҒалати-а? «Дори-дармон» компаниясининг бевосита раҳбари Ўзбекистонда ишлаб чиқарилмайдиган, давлат хариди рўйхатига киритилган ва энг муҳими жаҳоннинг кўплаб давлатларида самарасиз деб топилган бир дорини бутун республика минбарида ҳимоя қилиб чиқса…\nУмуман, бу борада бир тахминда жон бордек. «Плаквенил» бўйича кимларнингдир тавсияси(балки астойдил саъй-ҳаракатлари)га кўра катта миқдорда харид амалга оширилган. Энди бу дорини қайтариб бериб бўлмайди, сотай деса, харидор йўқ. Ягона йўл – ишлатиб юбориш, балки имкон бўлса, яна харид қилавериш…\nЖаҳондаги шубҳалар жаҳонда қолаверади. Биз тиббиёти юксак ривожланган алоҳида мамлакатмиз ахир!\n“Дори-дармон” акционерлик компанияси расмий саҳифаларида бу компаниядаги давлат улуши миқдори 36,1 фоиз эканлиги маълум қилинган. Компания матбуот хизмати бошқа акциядорлар манфаатларини ҳимоя қилиш мақсадида уларнинг улушлари тўғрисида маълумот берилмаслигини билдирди.\nШунингдек, 2019 йилда компания умумий товар айланмаси 436 млрд сўмни ташкил этгани маълум қилинган. Очиқ манбаларда “Дори-дармон” акционерлик компанияси сўнгги йилларни молиявий зарар билан якунлагани билдирилган.\nЯнгиҳаёт тумани майдони пойтахт ва Тошкент вилоятидаги 6 туман ҳудуди ҳисобига кенгайтирилади\nЁш қиличбозлар ўртасида онлайн мусобақа ўтказилди


Қизил денгизда Эрон нефт танкерига ҳужум қилишди - Parstoday\nоктябр 12, 2019 16:46 Asia/Tashkent\nКеча жума куни (SABITY) номли Эрон нефт танкери Қизил денгизидан ўтиш вақтида ҳужумга юзмаюз бўлди.\nСаъудия Арабистонининг Жидда портидан 60 мил узоқлигида бу нефт танкернинг корпусида портлаш юз берди ва ундаги нефтнинг бир қисми денгизга тукилди.\nЭрон Ислом Жумҳурияти ташқи ишлар вазирлигининг матбуот котиби Сайид Аббос Мусавий Қизил денгизида Эрон нефт танкерига қарши қилинган ҳужумга аксиламал кўрсатиб, Эрон нефт танкери миллий кампанияси томонидан амалга оширилган терговлар шуни кўрсатдики, Эрон нефт танкери Қизил денгизининг шарқидан ўтиш каридори яқинидан ярим соат оралиғида икки марта нишонга олинди,-деб айтди.\nЎтган бир неча ой давомида Қизил денгизда Эрон нефт танкерига қарши бўзғинчилик сайъ-ҳаракатлар амалга оширилган эди ва ушбу сайъ-ҳаракат ва ҳодиса юзасидан тегишли тергов ва тадқиқотлар олиб борилмоқда.\nҚизил денгизида Эрон нефт танкерига ҳужум қилиш ОАВ миқёсида ва айрим мамлакатлар, жумладан Россия ва Хитойнинг аксиламал кўрсатиши сабабига айланди.\nЭрон Ислом Жумҳурияти бир неча марта минтақада нотинчликлар келтириш учун ҳаракат қиладиган унсурлар ва жараёнлар борлигидан огоҳлантириш берганди.\nСтратегик тадқиқотлар марказининг глобал изланишлар дастури директори Дияко Ҳусейний бир неча вақт олдин БАА соҳиллари яқинидаги Фажира портида ҳам бунга ўхшаган нефт танкерига ҳужум қилинганидан фақат бир неча ҳафта ўтишидан сўнг Уммон денгизида иккита нефт танкерига қилинган шубҳали ҳужумга ишора этиб, ушбу ҳужумлар пардасининг орқа томони гумонсирашларни вужудга келтиради,-деб айтди.\nНефт танкерларига ҳужум қилиш ҳодисаси катта ва кенг оқибатларни келтириб чиқариши мумкин.\nАлбатта нефт танкерлар хавфсизлигини таминлаш учун ғарблик кузатувчилар ва расмийларнинг тақдим этган таклифлари ҳам одамни мулоҳаза этишга ундайди. Чунки бу ҳодисалар кескинликларни халқаро бир бўҳронга айлантириши мумкин.\nТеррористик ушбу ҳаракатлардан эҳтимолий мақсад минтақа мамлакатларини бир-бирига қарамақарши қилиб қуйишдан иборат.\nЎтган июнь ойида Уммон денгизида иккита нефт танкери ҳужумга юзмаюз бўлди. Сиёсий доиралар ва ОАВ бу портлашларни Форс кўрфази минтақасини Эронга босим ўтказишни кучайтириш ва уруш томон йўналтириш учун урушқоқларнинг фитна найрангларга юзмаюз этиш ва дипломатияга қарши амалга оширилган шубҳали сайъ-ҳаракат деб билишди.\nСиёсий масалалар бўйича эксперт Қосим Изиддин шундай фикр билдиради: "Форс кўрфази минтақасининг шароитини уруш остонасига юзмаюз этиш учун фитначиларнинг фитна-найрангли сайъ-ҳаракатларидир".\nОхирги бир неча ой давомида амалга оширилган сценариялар, шу жумладан Гибралтар бўғозида Эрон нефт танкерини ҳибсга олиш учун Англия кучларининг қароқчилик сайъ-ҳаракати ҳам минтақада кескинликларни кучайтириш йўлида амалга оширилган сайъ-ҳаракати жумласидандир.\nБу нарса Оқ Уй ва Америкага иттифоқчи бўлган экстремистик қанотларнинг Эронга қарши ўз назарида бўлган коалиция орқали фазо яратишни вужудга келтириш ва Теҳронни бундай харажотларнинг омили деб таништирш учун олиб бораётган сайъ-ҳаракатлардир.\nЭрон нефт танкерига қилинган ҳужум ўтган ойлар давомида кескин жараёнлар жиҳатида Эрон атрофидаги муҳитларда кескинликларни ижод этиш ва кемалар ҳаракат қиладиган муҳим йўлларда нотинчликларни яратиш учун амалга оширил сценария саналади.\nБироқ, бу жараёнлар минтақадаги барқарорлик ва тинчликка барҳам берадиган жараёнлар ҳисобланади. Бундай ҳодисаларнинг такрорларинишидан дунё зарар кўради. Чунки бу нарса нотинчликларга замин яратади ва бу нарса ҳеч қайси бир мамлакатнинг манфаатида эмас. Денгиз қароқчилиги ва Форс кўрфази ҳамда халқаро сувларда нотинчликлар яратиш минтақага катта зарар етказадиган хатарли уйиндир.\nЭрон ташқи ишлар вазирлиги матбуот котиби айтганидек, ушбу сайъ-ҳаракатлар, шу жумладан минтақа атроф-муҳитининг ифлосланиши учун барча жавобгарлик хатарли фитначилар омилларининг масъулиятидадир.\nМўсавий: Эрон нефт танкери кемасига қарши ҳужумнинг салбий оқибатлари фитначилар зиммасидадир\nШамхоний: Халқаро сувлардаги ёвузликлар жавобсиз қолмайди


Ярми чин, ярми химчин! – TURONZAMIN\nTuesday, July 27, 2010 TURONZAMIN 1.BOSH SAHIFA, Hajv, Uzbek Leave a comment\n-Ие, ҳамма урушга бормай яшириниб юрса-ю, сен нодон ўз ихтиёринг билан ажалга рўпара бўлмоқчимисан?-сўрапти лашкарбоши.\n-Э, ўзимни эмас болаларни ўйлаяпман-да!-депти Афанди.\n-Болаларнинг урушга нима дахли бор?\n-Болаларим: “Отам очликдан тиришиб ўлипти”,-деган иснодга қолганидан кўра: “Отам урушда ҳалок бўлипти”,-дейишгани яхши-да,-дермиш Афанди…\nМайитни қабрга қўйишаётганларида унинг қариндошларидан бири белбоғига тупроқ олиб жамоага бир сиқимдан тарқатади, иккинчиси йиғиб чиқади. Шу аснода ҳар бир одам билган дуосини ўқиб тупроққа уч марта дам уриб белбоққа солади. кейин уни майит қўйилган лаҳадга тўкишади. Шундай маросим пайтида бир сиқим тупроқни чангаллаб турган шеригимдан қандай дуо ўқишни ўргатишни сўрадим. У ҳам билмас экан шекилли: “Тупроқдан келгайсан, тупроққа кетгайсан”,-десанг бўлди, дуо ўрнига ўтади, деб қўяқолди. Одамзод тупроқдан келмаганку! Ундай бўлса, “Балчиқдан келгайсан, тупроққа кетгайсан”,- ёки бўлмаса, “Тўймаган кўзингни бир сиқим тупроқ тўлдирсин”,-деган яхши эмасми, деб ўйладим мен.\nОдамзот узоқ умр кўриш, яхши яшаш учун нималарни синаб кўрмаган дейсиз? Ремарк мангу ҳаёт бодасини топиш учун бадавлат одамларнинг маблағи эвазига тузилган экспедицияга бош бўлиб икки марта тибетлик шаманлар ҳузурига бориб қайтган. Учинчи маротаба шу кетганича Ҳиндистоннинг хушманзара жойидан ҳашаматли вилла сотиб олиб, мангу барҳаёт бўлиб қолишни истаган лақма бойваччаларнинг устидан кулиб ўтган.\n120 ёшли кавказликдан “Узоқ умр кўриш сири нимада?”-деб сўрашганида у: “Мен бир умр ичмадим, чекмадим, хотинни кўпайтирмадим, шунинг эвазига асабийлашмадим. Доимо сут-қатиқ ичаман, гўшт емайман”,-деб жавоб берипти. Шу пайт қўшни ҳовлида бақир-чақир, тўс-тўполон бўлиб қопти. “Нима гап?”-деб сўрашса, узоқ умр соҳиби: “Э-э, сўраманг, у ҳовлида 137 га кирган акам туради, ҳар куни ичади, чекади, ҳар хил хотинларни олиб келади қариб қуйилмаган бу сассиқ така!”-дермиш.\nҲаётда одамнинг умрини узайтиришдан кўра камайтирадиган омиллар кўпроқ. Американинг Висконсин-Мэдисон университети олимларининг олиб борган тадқиқотларига кўра семириб кетиш одам умрини 5 йилга, ичиш-чекиш 10 йилга қисқартирар экан. Яхши хотин умрни 5 йилга, асабийлашмаслик ва 7-8 соатлик уйқу яна 10 йилга узайтирар экан. Агар юқорида келтирилган умрни қисқартирувчи омилларга яраша, хотин яхши бўлса ва тўйиб ухлаш учун имкон бўлса, бахтингизнинг чопгани шу. Мабодо буларнинг ҳаммаси сизга қарши ишласа, умрингиз биратўла 30 йилга қисқариб кетди, деяверинг.\nБританиянинг “Дейли Миррор” газетаси кўпгина машҳур кишилар ҳаётини тест синовидан ўтказган. Бу ҳисоб бўйича 30 ёшли актёр Робби Уилямс ичиш-чекиш, гиёҳванд моддалар қабул қилиш билан ўз умрини 28 йилга қисқартирган. Лекин у қўлга ўргатилган бўри боласига муҳаббати кучли бўлгани учун яшаяпти. Ёки таниқли қўшиқчи Мадоннанинг умри мактабда тўлиқ ўқимаганлиги, эридан ажрашганлиги учун 13 йилга қисқарган. Лекин қайта турмушга чиққанлиги туфайли умри узайган.\nЧилининг 89 ёшли собиқ диктатори Августо Пиночет касаллиги туфайли аллақачон бу дунё билан хайр-хўшлашиб кетиши керак эди, лекин ўша пайтда бир неча минг нафар бегуноҳ одамларнинг қонини тўкканлиги учун яшаяпти. Ёсир Арофат ёш хотини эвазига яна 21 йил яшаши керак эди, лекин душманлари билан қўл бериб кўришганида секин таъсир қиладиган оғудан заҳарланиб ҳаётдан кўз юмди. Ҳазрати Али ибодат қилаётган пайтда маҳв қилинган бўлса, Саддам Ҳусайн Бағдодда ибодат қилаётган пайтда қўлга олинган. Шунинг ҳисобига унинг умри чексиз қисқарди, лекин ўз қўшинлари билан бостириб кирган тўққизта давлат эплолмаган мамлакатни бир ўзи осойишта ва фаровонликда бошқарганлиги туфайли яшаяпти.\nТуркиянинг Ғозиантеп шаҳрида умрни узайтиришнинг ўзига хос йўли топилди. “Одай” газетаси узоқ йиллардан буён шу газетани ўқиб келадиган энг ашаддий обуначиларининг 35 нафарига шаҳар қабристонидан жой олиш ҳуқуқини берадиган сертификат тақдим этди. Мангу қўнимгоҳга бепул эга бўлиб кўнгли тинчиган газетхонларнинг ўртача умри 30 йилданга узайди. Ҳозир у ерда ҳамма ўз умрини узайтириш учун газетага обуна бўлишга киришиб кетган эмиш.\nУмрни узайтиришнинг шарқликларга хос энг ишончли воситаси барибир бошқа ҳеч жойда йўқ. Тўғри, эркак уйига қадам қўйиши билан хотини пул сўраб каллани гангитади, умри 5 йилга қисқаради, ҳар куни каллаи саҳардан тирикчилик учун чиқиб кетади, тўйиб ухлолмайди, 5 йил, топган-тутганини тўйга сарф қилиб яна пул топиш учун югуради, 10 йил, сўраб чекади, 5 йил, ўраб чекади, 5 йил, қуйиб беришса ичади, 5 йил. Иморат қуради, 5 йил, хотинни кўпайтиради, 5 йил, болам-чақам деб югуради, яна 5 йил. Қарабсизки, 50 йил қулоғини ушлаб ке-е-тди! 50 ёшга кирган одамни ҳали туғилмаган, деса ҳам бўлаверади.\nЛекин шунга яраша умрни узайтирадиган омиллар умрни қисқартирадиган омиллардан кўпроқ. Масалан, эркакда асаб йўқ, шунинг ҳисобига унинг умри 25 йилга узаяди, ҳеч нарсага парво қилмайди, 25 йил, ҳар куни чойхонага ош ейишга чиқиб туради, 30 йил! Шунинг ўзи эркакнинг умрини 80 йилга узайтиради. Бутун дунё эркаклари маҳалласида чойхона бўлмаганлиги учун ажалидан беш кун бурун ўлиб кетаяпти. Бизнинг эркаклар ўрмалаб бўлса ҳам чойхонага етиб олса бас, умри 30 йилга узаяди. Ана энди унинг 20 ёшда уйланганлигини ҳисобга оладиган бўлсак, ҳар бир эркак ўртача 100 йил яшайди! Демак, биздан узоқроқ умр кўрадиган халқ ҳали дунёда йўқ. Яшавор азамат!\nPrevious Post: Лев Гумилев:”Древние тюрки”\nNext Post: Jahongir Muhammad: “Qiyomat kuni (5)


19:42 / 03.05.2017\nХитой ҳукумати интернет-нашрларига қўйиладиган талабларни янада қатъийлаштирди. Янги қоидаларга кўра, улар фақат давлат органлари томонидан тасдиқланган ходимларнигина ишга олиши мумкин бўлади. Янгиликлар портали журналистлари эса марказий ҳукуматда малака ошириб, аккредитациядан ўтиши шарт.\nЯнги қоидалар жорий йилнинг май ойидан кучга киради. Улар фақат Хитой ҳудудидаги сайтларга тегишли. Бундан ташқари, улар чоп этиш ҳуқуқига эга баъзи контент турлари чекланади.\nБундан буён янгиликлар сайтлари "миллий ва ижтимоий манфаатлар ҳимояси йўлида хизмат қилиб, ижобий интернет маданиятини тарғиб қилиш"га маҳкум. Шунингдек фақат хавфсизлик хизмати текширувидан ўтган Хитой фуқаролари ёки маҳаллий ташкилотларгина янгиликлар сайтларининг муҳаррири ва муассиси бўлиши керак.\nЯнги қонун-қоидаларга мувофиқ, янгиликлар сайтлари фақат рўйхатдан ўтган фойдаланувчиларгагина маълумот тақдим этиши мумкин бўлади.\nТаъкидлаш жоизки, Хитой сўнгги бир неча йил давомида янгиликлар нашрлари, шунингдек блог ва ижтимоий тармоқлар фаолиятини жиддий чеклашга уринмоқда.\nХитой чеклов сайтлар нашрлар


Мана шу сувдан бир шишани Каримовга беришни ният қилдим\n"Эркин микрофон"га қўнғироқ қилган тингловчимиз оёғи остидан чиққан чашма сувини Ўзбекистон раҳбарига бериш орзусида эканини айтади. Яна бир тингловчимиз эса, таълим тизимидаги коррупция ҳақида куюниб гапиради.\nКаримов билан учрашиб унга шифобахш сув совға қилмоқчиман\nдейди Фарғонанинг Бешариқ туманидан қўнғироқ қилган 65 ëшли Одинахон ая.\n- Мен Фарғона вилояти, Бешариқ туманининг Намуна ширкатида яшаб турувчи Одинахонман. Ўзим 1945 йил туғилганман. Ëрқўрғон қишлоғига тушганман. Ëшим мана 65дан ошиб қолди. Сизларга мурожаат қилишимдан мақсад юртбошимиз билан юзма юз бўлсамда. Оллоҳнинг берган туҳфасини юртбошимизга еткизай дейман. Юртбошимиз билан юзма юз бўлсам,- дейди Одинахон ая.\nОдинахон ая бундан 15 йил олдин Оллоҳ қудрати билан фолбинга айлангани ва Фарғонадаги бир мозорликка оëғи ўпирилиб ўша ердан сув чиққанини айтади.\n- 50 ëшимда Оллоҳ таоло менга ўзининг нурлариними, энди бир туҳфаларни берди. 1995 йилда менга башорат бериб 1996-1997 йилларда 300 метр нариëқда Гулдирақ момомиз бор экан. Ўша ерга бордим. Борганимдан кейин тушганимда тошга ҳеч нарса йўқ эди. Тепага чиқаëтганимда ўнг оëғим лойқага ботиб қолди. Шу ерда менга яна нидо келдики, “Эй бандам. Бу ерларда 7 хил тупроқ, икки хил сув бор. Ўша ердан пастга қараб 15 километр пастга тушгунча санатория бўлади. 300 ўринли” деди,- дейди Одинахон ая.\nАна шундан кейин Одинахон ая бу ердан чиққан сувни Тошкентдаги Семашко номли институтга анализ учун олиб боради. Одинахон аяга кўра, сувшунослар бу сувни кўп мақташган.\n- Семашкога бордик. Семашкога топширдим. Семашкода олти ойда ответи чиқди. Анализ қилибди. Ëзиб менга жўнатибди олти ойда. Ҳақиқатан Москва Россия тибига кирар экан. Одамларга даво шифолиги Қизилтепа санаториячи билан баб-баравар. Ўзга юртларда сарсон-саргардон бўлмасдан ҳамма ўша ерда даволаниши керак дейман. Энди мана шу сувдан бир шишани Каримовнинг ўз қўлига тутқазмоқчи эдим, бир ичиб мазза қилсин, бир чанқоққа сув берган савобдир,- дейди бешариқлик Одинахон ая.\nТаълим тизимидаги таъмагирликка қаршиман\nдейди Жиззахдан қўнғироқ қилган Жасур исмли 18 яшар коллеж талабаси.\n- Масалан, коллежга ўқишга кирасиз. Ярим йил ўқиб тиришиб тўрт олсангиз, ўқишга умуман келмаган бола шундай пулини бериб беш олиб кетаяпти. Ўртада умуман рақобат йўқ. Болаларда унча ўқишга қизиқиш йўқ. Ҳозир ўқитувчи болалардан ўқиш эмас пул талаб қилаяпти. Институтга кириш учун ҳам ҳозир билим унча шарт эмас. Ҳозир кимдирга бориб “Мен мана шу қўлланма бўйича шунча йил тайëрландим” деб айтсангиз, устингиздан кулади ҳаммаси. “Менинг дадам фалон жойда ишлайди. Мен Россияга бориб фалон доллар топиб келдим. Ўқишга кирмоқчиман” десангиз, бунга ишонишади. Чунки бу ҳақиқатга тўғрироқда. Репетиторга борганимда биз билан бирга педагогика институтининг 4-курсида ўқийдиган бола ўқиди. Биз билан бирга тайëрланди. Ҳайрон қолдик. “Домла, бу нима учун биз билан тайëрланаяпти?” десам, “Институтни битириб коллеж ëки мактабга ишга кириб қолса, болалар олдида уялиб қолмаслик учун келаяпти” деди. 4-курс математика факултетида ўқийдиган бола мактабда ўқитилдиган 5-синф программасини билмайди. Оддий касрни, қўшиб айиришни билмайди. Полний коррупцияда. Институтда домлага пора бериб зачëтни ëптириш ëзилмаган қонун бўлган. Каллангиз ғиж-ғиж ақл, киссангиз бўм-бўш бўлса, ярим йилга ҳам бормайсиз. Агар калла бўм-бўш бўлиб, вақтида пулни бериб турсангиз, бемалол битириб кетасиз, дейди Жасур исмли 18 яшар коллеж талабаси.


АҚШ раҳбари Дания сафари муддатини ўзгартирди\n28 ноябр 2021, Тошкент вақти: 02:43\nАҚШ президенти Барак Обама глобал иқлим ўзгариши борасида БМТ уюштираётган саммитга анжуманнинг дастлабки кунлари эмас, балки охирги кунлари боришга қарор қилди.\nАҚШ президенти Барак Обама Халқаро Нобел Тинчлик мукофотини олиш учун Осло шаҳрига кетаётган пайтда 9 декабр куни Дания пойтахти Копенҳагенда тўхтаб, глобал иқлим ўзгариши бўйича БМТ уюштираётган саммитнинг бошида иштирок этишни режалаган эди. Аммо у Копенҳагенга 12 кунлик анжуманнинг охирги куни, яъни 18 декабрда боришга қарор қилди.\nТаҳлилчилар Обаманинг саммит охирида иштирок этиши глобал иқлим исишининг олдини олиш бўйича давлатлар ўртасида сиёсий келишувга эришиш имкониятини оширади, деган фикрда.\nКопенҳаген саммитида дунё давлатлари раҳбарлари атмосферага чиқарилаётган зарарли газлар миқдорини қанчага камайтириш ва бу борада ривожланаётган давлатларга молиявий ёрдам бериш хусусида келишувга эришиши назарда тутилган.\nСўнгги бир ой ичида АҚШ, Ҳиндистон ва Хитой ҳаво ифлосланишининг олдини олиш бўйича илк бор аниқ таклифлар билан чиқди.\n3 декабр куни Ҳиндистон глобал иқлим исишига сабаб бўлаётгани айтилаётган ис газининг атмосферага чиқарилишини ўн йил давомида сезиларли даражада камайтиришга ваъда берди.\nОқ Уй расмийларига кўра, АҚШ раҳбари Ҳиндистон ва Хитойнинг таклифлар билан чиққанидан фойдаланиб, сиёсий келишувга эришишни режалаган.\nҲозирда Европа Иттифоқига раислик қилаётган Швеция бош вазири Фредрик Рейнфелдт Барак Обаманинг Копенҳаген саммити охирида қатнашиш ҳақидаги қарорини олқишлади.\nЕвропа Комиссияси президенти Хосе Мануэл Бароззо Копенҳаген саммитидан кўзланган мақсад келаси 10 йил давомида глобал иқлим харорати Целсий ўлчови бўйича 2 даражадан кўпга кўтарилишининг олдини олишдан иборат эканини айтди.\n- Биз табиат қонунлари ва илмга қарши музокара олиб боролмаймиз. Илмий тадқоқотлар натижаларига кўра, биз дунё иқлими кўпи билан Целсий ўлчови бўйича икки даражагача исишини қабул қила олишимиз мумкин, деди Еврокомиссия президенти Бароззо.\nКопенҳаген саммитида ривожланаётган мамлакатлар замонавий технологияларга ўтишида ривожланган давлатлар уларга қанча миқдорда молиявий ёрдам кўрсата олиши масаласи ҳам муҳокама этилиши режаланган.\nЕвропа Иттифоқи ҳисоб-китобига кўра, ривожланаётган давлатларда атмосферага чиқарилаётган зарарли газлар миқдорини сезиларли камайтириш учун 2020 йилга қадар бу давлатларга тахминан 150 миллиард долларлик ёрдам бериш керак бўлади.


Вилоят ҳокими Шахрихон туманида | Янгиликлар | Андижон вилояти ҳокимлиги расмий портали\nБош саҳифа / Янгиликлар / Вилоят ҳокими Шахрихон туманида\nВилоят ҳокими Шахрихон туманида\nВилоят раҳбари Шахрихон тумани Бегбачча ҳамда Дўлан МФЙ аҳолиси билан учрашди.\nҲудуднинг энг ижтимоий ҳимояга муҳтож хонадонларида, ижтимоий муассасаларида бўлди. Халқ билан мулоқот давомида билдирилган камчиликлар мутасадди ташкилотлар томонидан шу ернинг ўзида бартараф этилишга киришилди. Жумладан,\nБегбачча МФЙга жами 20 дона бетон таянчлар электр тармоқлари корхонаси томонидан олиб келиниб, ўрнатилиш ишлари бошланди ҳамда 2 км сим тортиш ишлари давом эттирилмоқда.\n“Сувоқава” ДУК томонидан жами 1,5 км ичимлик сув тармоғи тортилди, шундан 1,4 км транш ковланиб, 1,2 км қисмига тармоқ тортилди. Сув минорасини ўрнатиш ишлари ҳам олиб борилмоқда.\n“Автойўл” бошқармаси томонидан маҳаллада жами 3,5 км йўлларни шағаллаш зарурлиги аниқланиб, шундан 2,9 км қисми шағалланди.\nСоғлиқни сақлаш бошқармаси томонидан ҳудудда яшовчи 5011 нафар аҳолининг 1854 нафари тўлиқ ўрганиб чиқилди. 65 нафарида касалликлар аниқланди. Шундан, 45 нафари амбулатор тартибда, 15 нафари туман тиббиёт бирлашмасида, 5 нафари имтиёзли йўлланма (ордерлар) асосида вилоят тиббиёт муассасаларига даволаниши учун юборилди.\n17 нафари тиббиёт бирлашма томонидан бепул дори-дармон билан таъминланди. Ногиронлик гуруҳига мансуб шахсларни тиббий реабилитация воситалари билан таъминлаш юзасидан 3 нафар фуқарога ногиронлик аравачаси, 2 нафарига эшитиш мосламаси ва 1 нафарига қўлтиқтаёқ берилди.\nСоғлиқни сақлаш бошқармаси, туман ҳокимлиги томонидан ижтимоий ҳимояга муҳтож Хасанова Донохонга вилоят ҳокими томонидан 1 дона телевизор, 500 кг кўмир ва озиқ-овқат маҳсулотлари берилди.\nФуқарони 2019 йил 4 декабрь куни вилоят кўз касалликлари шифохонасига текшириш ва даволаш учун олиб борилади.\nХонадонидаги юмушлар тўлиқ охирига етказилади.\nДўстқулова Насибахонга вилоят ҳокими томонидан 1 дона телевизор,\n1 млн. сўм моддий ёрдам, кир ювиш машинаси, 500 кг кўмир ва озиқ-овқат маҳсулотлари берилди.\nЎғли ва қизини ногиронлик группасига чиқариш учун тиббиёт бирлашмаси томонидан ҳужжатлари тайёрланмоқда.\nЖами 1042 хонадонларга “Худуд газ” томонидан 950 дона газ балон берилган, шунингдек 610 дона аҳолининг шахсий газ балони бўлиб, жами 1560 донани ташкил этади. Жорий йилнинг 17-25 ноябрь кунлари 33 тонна суюлтирилган газ аҳолига тарқатилган.\nМаҳалладаги 46 та хонадонга кирилди. Кундалик муаммолари ва эҳтиёжлари ҳал қилинди. Шундан, 5 та хонадон эгалари томонидан кредит олиш (3 таси чорва ва 2 таси тикувчилик) истагини билдирди.\nДўлан МФЙга ҳам электр тармоқлари корхонаси томонидан жами 28 дона бетон таянчлар ўрнатиш кераклиги аниқланиб, шундан 18 донаси оборилди. Шунингдек, 2 км масофага сим тортиш ишлари амалга оширилади. Бундан ташқари маҳаллага 1 дона трансформатор олиб келинди.\n“Сувоқава” ДУК томонидан жами 8,5 км ичимлик сув тармоғи ётқизилди, шундан, 7,9 км транш ковланди ва 7,7 кмга тармоқ ётқизилди.\n“Автойўл” бошқармаси томонидан 5 км ички кўчаларни шағаллаш кераклиги режалаштирилди.\nСоғлиқни сақлаш бошқармаси 4 декабрь куни вилоятдан малакали шифокорларни жалб этиб, аҳолини тиббий кўрикдан ўтказадиган бўлди.\nЖами 1048 хонадонларга “Худуд газ” томонидан 1062 дона газ балон берилган шунингдек, 160 дона аҳолининг шахсий газ балони бўлиб, жами 1222 донани ташкил этади.\n3 декабрь куни 6 тонна суюлтирилган газ аҳолига тарқатилди.\nТуман аҳолисини ижтимоий ҳимоя қилиш ишлари давом этади.\nОхирги ўзгариш: 03/12/2019 23:05\tКўрилганлиги: 497


Сувдаги балиқ ва амалдорлар: ким қанча «сув»ни ютиб юборганини қандай аниқлаш мумкин? Коррупция ҳақида мулоҳазалар\nИқтисодиёт 10:40 / 10.01.2021 44471\nДавлат томонидан товар ва хизматларни харид қилиш ва сотишда, субсидияларни тақсимлашда, давлат муассасаларини хусусийлаштиришда, муайян имтиёзларни тақдим этишда ва шунга ўхшаш бошқа ҳолларда.\nМуайян қонунлар ва қоидалар. Давлат сектори ва унинг ваколатига оид аниқ қоидалар мавжуд эмаслиги давлатдан фойдаланиш бўшлиқларни келтириб чиқаради. Бундан ташқари, давлат секторидаги мансабдор шахсларнинг ҳаддан ташқари кўп ваколатга эга бўлиши ҳам коррупция га олиб келади.\nҲокимиятни суиистеъмол қилиш. Барча ҳукуматлар тартибга солиш, солиқ йиғиш, қонунларни жорий этиш ва адолатсизликка қарши санкцияларни қўллаш ҳуқуқига эга. Давлат амалдорлари эса ушбу ваколатларни суиистеъмол қилиши ва фуқароларга нисбатан адолатсиз муносабатда бўлиши мумкин. Ҳатто нотўғри хатти-ҳаракат содир қилмаган шахс ёки компаниялар ҳам расмий операциялар кечикишининг олдини олиш учун порага мурожаат қилиши мумкин. Ноқонуний фаолият билан шуғулланадиган корхоналар эса жиноий жавобгарликка тортилмаслик ёки имтиёзли чоралар илинжида пора бериши ҳолатлари кузатилади.\nАҳоли жон бошига даромад кам бўлса. Коррупция ва ёмон бошқарув ўртасида салбий боғлиқлик мавжуд. Кам даромад коррупциянинг сабаби ва натижаси бўлиши мумкин.\nҚонунлар ва меъёрий-ҳуқуқий ҳужжатлар, хусусан, мулк ҳуқуқининг ёмон ишлаши ҳам коррупцияга олиб келади. Мулк ҳуқуқининг заифлиги давлат ва хусусий мулк ўртасидаги чегараларни бузади. Мулкий дахлсизлик билан боғлиқ ноаниқликлар нафақат ички инвестицияларни сусайтиради, балки чет эл капиталининг оқимига ҳам ғов бўлади.\nЁпиқ иқтисодий ва сиёсий тизимлар. Ёпиқ тизимлар ижтимоий тенгсизликка мойил бўлиб, юқори даражадаги коррупцияга олиб келади.\nТарихий ва маданий омиллар. Мамлакатларнинг айрим тарихий ва маданий хусусиятлари айрим ҳолларда коррупцияни турли мамлакатларда турлича қабул қилинишига олиб келиши мумкин. Масалан, совға бериш баъзи маданиятларда одатий ҳол сифатида кўрилса, баъзи мамлакатларда бу ҳолат коррупция сифатида баҳоланади.\n23:52 / 28.02.2021 2390\n23:33 / 28.02.2021 5217


Finance.uz - “МИКРОКРЕДИТБАНК”НИНГ ИШОНЧЛИ МИЖОЗЛАРИДАНМАН”\n“МИКРОКРЕДИТБАНК”НИНГ ИШОНЧЛИ МИЖОЗЛАРИДАНМАН”\nБугунги кунда эзгу ташаббус билан иш бошлаган тадбиркорлар фаолиятини банклар иштирокисиз тасаввур қилиб бўлмайди. Чунки шундай самарали лойиҳалар бўладики, уни ишбилармон бир ўзи амалга оширишда ё молиявий, ё бошқа жиҳатдан қийинчиликка учраши мумкин. Бундай вақтда эса банклар молиявий мадади жуда асқотади.\nЮқоричирчиқ туманида фаолият кўрсатаётган “NEO OSIYO GRAND” МЧЖ нафақат мамлакатимиз, балки қўшни давлатлар бозорини ҳам қурилиш моллари билан таъминлаётир. Ушбу корхона 2017 йил ташкил этилган бўлиб, бугунга келиб фаолиятини анча кенгайтирди. Ишлаб чиқариш қувватини ошириш, ассортиментлар сафини кўпайтириш мақсадида 2019 йил йилнинг май ойида “Микрокредитбанк” АТБдан кредит расмийлаштирилган. Корхонанинг умумий лойиҳа қиймати 2,4 миллион АҚШ долларини ташкил қилади. Шундан МЧЖнинг ўз маблағи 714 минг АҚШ доллари бўлиб, “Микрокредитбанк” АТБ кредити 1,7 миллионни ташкил этган. Бу ҳақда “Микрокредитбанк”нинг мазкур корхонага ташкил этган пресс-турида батафсил билиб олдик.\nАлбатта “NEO” ёрлиғи остида қурилиш анжомларига кўзингиз тушган. Корхонада сувоқ қилишда ишлатиладиган қурилиш-пардозлаш анжомлари, яъни турли хажмдаги андавалар, бўёқчиликда ишлатиладиган турли катталикдаги чўткалар, ғилдиракли чўткалар ва умуман шу каби маҳсулотлар айнан ушбу корхонада ишлаб чиқарилар экан. Бу ерда иш шундай тақсим қилинганки, катта-катта завод ва фабрикалардаги конвейер усулини эсга солади. Энг асосийси, бу конвейер усулида ҳеч ким бирор нуқсонга йўл қўймайди. Агар камчиликка йўл қўйилса бу ҳамма цехдаги иш фаолиятига салбий таъсир қилади. Бундай бўлишини эса ҳеч ким хоҳламайди. Чунки, кичкина ускунадаги бирор хатолик бутун иш тизимига дахл қилади. Ҳа, бу ерда “Бир киши ҳамма учун – ҳамма бир киши учун” тамойили ҳукмрон.\n– Аввал ишни етти нафар ногирон кишилар билан бошлаганман, – дейди МЧЖ раҳбари Нажмиддин Жўраев. – Қийинчиликлар етарлича бўлган. Вақт ўтиши билан пишиб етилиб бораркансан. Мана энди ўз бизнесимизни йўлга қўйиб олдик. Ишлаб чиқариш технологиясини Хитойга бориб бир ой мобайнида миридан-сиригача ўргандим. Кейин буни тадбиқ этдим. Ҳозир 52 турдаги маҳсулот ишлаб чиқараяпмиз. Айни пайтда пойтахтда ўзимизнинг дўконларимиз ҳам бор. Қўшни юртлардан ҳам жуда кўп буюртмалар тушиб турибди. Ишимизнинг яна бир мувафаққияти бу – банк билан ўзаро ишонч туйғусининг юксалиб бораётганидир. Чунки банкдан кредит олдикми, уни ўз вақтида, яъни муддатидан аввал тўлашни канда қилмаймиз. “Микрокредитбанк”нинг ишончли мижозлариданман. Шунинг учун бўлса керак, бирор каттароқ ишга қўл урадиган бўлсак, аввало Худога, кейин мана шу банкка бемалол суянамиз.\nКорхона раҳбарининг таъкидлашича, қурилиш ва хўжалик моллари ишлаб чиқариш учун асбоб-ускуна ва жиҳозлар Хитойдан харид қилинган. Айни пайтда корхона ўз маҳсулотларини маҳаллий бозорга чиқаришдан ташқари Қирғизистон, Қозоғистон, Тожикистон, Афғонистонга экспорт қилмоқда. Ишлаб чиқариш қуввати эса йилига 2,5 – 3 миллион АҚШ долларини ташкил қилмоқда.\nШундай қилиб, “Микрокредитбанк” акциядорлик-тижорат банки бугунги кунда ўзининг хорижий кредит линиялари орқали жалб қилинган маблағлари билан иқтисодиётнинг реал сектори корхоналарини модернизация қилиш, техник ва технологик қайта жиҳозлаш ҳамда ишлаб чиқаришни диверсификациялашга доир инвестиция лойиҳаларини молиявий қўллаб-қувватлаш мақсадларига қаратилган инвестиция жараёнларида фаол иштирок этиб келмоқда.\nМухтасар айтганда, “Микрокредитбанк” АТБ томонидан ўтган 2020 йилда тадбиркорлик субъектларининг инвестицион лойиҳаларини молиялаштириш учун 1519,8 миллиард сўм эквивалентида маблағлар ажратилган. Шундан, миллий валютада 205,8 миллиард сўм миқдорида 71 та лойиҳа, хорижий валютада 75,4 миллион АҚШ доллари миқдорида 106 та лойиҳа ва 40,0 миллион евро миқдорида 44та лойиҳа, молиялаштирилган. Жорий йилда ҳам банк томонидан истиқболли лойиҳаларни молиявий қўллаб-қувватлаш борасида бир қанча лойиҳалар, ишлар йўлга қўйилган.


Ўзбекистонлик 10 ёшли қизалоқ Дима Билан, Нюша ва Валерий Меладзени лол қолдирди » Ўзбекистон янгиликлари – Zamin.uz\nЎзбекистонлик 10 ёшли қизалоқ Дима Билан, Нюша ва Валерий Меладзени лол қолдирди\n23 февраль 2017, 14:52\nРоссияда ҳаваскор қўшиқчилар ўртасида ўтказиладиган йирик “Голос” лойиҳасидан хабарингиз бор. Бу лойиҳа бир неча йиллардан буён мухлисларнинг севимли кўрсатувига айланишга улгурган. Лойиҳанинг болалар ўртасидаги танлови ҳам ўтказиб келинади. “Голос. Дети” мусиқий танловида шу вақтгача бир неча ўзбекистонлик болалар иштирок этган. Эндиликда уларнинг қатори яна бир кичик ижрочи билан тўлди, деб ёзади Qalampir.uz сайти.\n22 февраль куни намойиш этилган “Голос. Дети” лойиҳасида 10 ёшли Милана Пак ҳам иштирок этиб, томошабинларнинг олқишларига сазовор бўлди. У Деми Ловатонинг “Stone Cold” қўшиғини қойилмақом тарзда ижро этиб, ҳакамларнинг ҳам эътирофига сазовор бўлди.\nМилана қўшиқ куйлашни бошлагандан бир неча сониялар ўтибоқ, Дима Билан унинг ижросидан руҳланиб, дарҳол зарур тугмани босган ҳолда Милана томонга қаради. Қўшиқ тугагандан сўнг, ҳакамлар қаторида бўлган хонанда Нюша ва Валерий Меладзе ҳам унинг иқтидорига тан беришганини уларнинг ҳис-ҳаяжонидан сезиш қийин эмас эди.\nМилана 10 ёшда ва Тошкентдан эканлигини айтганида, ҳакамлар ҳайратланишди. Кичик ёшдаги қизалоқ катта истеъдоди билан уларни лол қолдира олди.\nМилана Пак Ўзбекистондаги болаларнинг мусиқий танлови ҳисобланган “Юлдузча” лойиҳасида ҳам иштирок этиб, ғолибликка эришган эди. Россиянинг “Голос. Дети” лойиҳасининг 4-мавсумида ҳам Миланага омад тилаймиз.\nҚуйидаги видео орқали Милана Пакнинг 22 февралда ўтказилган “Голос. Дети” лойиҳасидаги иштирокини томоша қилишингиз мумкин.\nЯнгиликлар » Маданият » Ўзбекистонлик 10 ёшли қизалоқ Дима Билан, Нюша ва Валерий Меладзени лол қолдирди\n12:44 Сабина Мустаева Биринчи каналнинг «Вечерний Ургант» кўрсатувида меҳмон бўлди


Қадимги хаворижлар ва бугунги ИШИД (2): хаворижларнинг турлари\nBy IxlosOrg on 05/01/2017 МАҚОЛАЛАР ҚАДИМГИ ХАВОРИЖЛАР ВА БУГУНГИ ИШИД\nИмом Аҳмад роҳимаҳуллоҳ айтади: “Хаворижлар дўзах итларидир: улар тўғрисидаги ҳадис ўнта йўналишдан ривоят қилинган” (Халлолнинг “Суннат” китоби, (1\_145)). Ибн Ҳажар роҳимаҳуллоҳ айтади: “Хаворижлар тўғрисидаги ҳадисларни Расулуллоҳ соллаллоҳу алайҳи ва салламдан йигирма бешта саҳоба ривоят қилган” (“Фатҳул Борий” (12\_302)).\nХаворижлар тўғрисида келган ҳадислар кўп бўлишига қарамай уларнинг қачон чиқишларини тушуниш баъзи уламоларга нисбатан мушкул бўлган. Шунинг учун Ҳофиз Ибн Ҳажар роҳимаҳуллоҳ хаворижлар ҳақидаги “Охирзамонда ёши кичкина, ақли калта одамлар чиқади. Улар энг яхши инсоннинг (яъни Расулуллоҳ соллаллоҳу алайҳи ва салламнинг) номидан гапиришади. Бироқ иймонлари оғизларидан нарига ўтмайди” ҳадиси ортидан шундай дейди: “Бу ҳадис келгуси бобдаги Абу Саид Худрий розияллоҳу анҳунинг ҳадисига тескари. Чунки у хаворижлар Али розияллоҳу анҳунинг халифалик даврида чиқишларини тақозо қилади. Улар тўғрисидаги аксар ҳадисларнинг мазмуни ҳам шундай. Ибн Тин: “Мазкур ҳадисда саҳобалар замонасининг охири назарда тутилган” – деган, лекин бу нотўғри. Чунки саҳобалар замонининг охири ҳижрий иккинчи асрнинг бошларига тўғри келади. Улар бундан тақрибан олтмиш йил олдин чиқишган. Охирзамон деганда пайғамбаримиз йўлидаги халифаликнинг охири назарда тутилган, деб ривоятларни бирлаштириш мумкин. Хаворижларни Наҳравонда қатл қилиниши Али розияллоҳу анҳу халифалигининг охирги даврларида бўлган” (“Фатҳул Борий” (12\_287)).\nАйний роҳимаҳуллоҳ Ибн Ҳажар роҳимаҳуллоҳнинг сўзларига қуйидагича раддия берган: “Агар хаворижлар бир неча маротаба чиқади десак, бу муаммога асло ўрин қолмайди. Ҳақиқатдан ҳам, хаворижлар бир неча маротаба пайдо бўлишган” (“Умдатул қорий” (24\_86)).\nХаворижлар ҳақида келган ҳадисларни ўқиб-ўрганиб шуни хулоса қилиш мумкинки, Расулуллоҳ соллаллоҳу алайҳи ва саллам айтган сифатлар бир-биридан узоқ вақтда чиқадиган икки турли хаворижларга тегишли. Уларни кўрган ҳар бир инсон Расулуллоҳ соллаллоҳу алайҳи ва саллам айтган сифатларни кўради. Улар кўп инсонларнинг фитнасига сабаб бўлишади. Айнан мана шу икки гуруҳдаги хаворижлар гоҳ-гоҳида пайдо бўлиб турадиганларидан анча хатарлидир. Иншааллоҳ, келгуси мақоламизда ҳар иккала гуруҳга бирма-бир тўхталиб ўтамиз.\nAvvalgi maqolaСавол-жавоб: “Оила боқиш учун куфр юртларида юриш ҳукми?” (Шайх Содиқ Самарқандий)\nKeyingi maqola Савол-жавоб: “Банклар билан ўзаро келишиб ишлаш жоизми?” (Шайх Содиқ Самарқандий)


АҚШда эстакадага урилган юк машинаси уни деярли 2 метрга силжитиб юборди - Zamin.uz\n23:43 / 19.07.2021\nАҚШда эстакадага урилган юк машинаси уни деярли 2 метрга силжитиб юборди\nФото: Georgia DОТ\nАҚШнинг Жоржия штатида юк машинаси кўтарилган тиркамаси билан эстакадага урилиб, уни икки метрга силжитиб юборди. Эндиликда эстакадани бузиб ташлаб, қайтадан қуришга тўғри келади — конструкцияни таъмирлашнинг имкони йўқ. Ҳозирча эса магистрал иккала йўналиш бўйича тўлиқ ёпилган, ҳайдовчилар ўнлаб километрли айланма йўлдан ҳаракатланишга мажбур, деб хабар беради Motor.\nКатта самосвал-ярим тиркамали юк машинаси тунги соат 03:00 да Жоржия штатининг I-16 автомагистралидаги штатлараро эстакадага келиб урилган. Ярим тиркаманинг кузови кўтарилган бўлгани сабаб у эстакадага келиб урилган. Зарба шу қадар кучли бўлганидан эстакада 1830 миллиметр ёнга силжиб кетган. Юк машинаси кузови кўтарилган ҳолда бутун йўл бўйлаб ҳаракатланганми ёки у кейинчалик кўтарилганми номаълум. Тиркамани қайта тиклаб бўлмайди, машинага эса деярли ҳеч нарса қилмаган — худди ҳайдовчи каби. Авария оқибатида 16-автомагистрал бўйлаб ҳаракат тўлиқ ёпилган.\nЭстакада Саванна ва Мейкон шаҳарлари орасидаги йўлнинг тахминан ўртасида жойлашган. Жоржия штати Транспорт департаменти комиссари Расел Макмеррининг маълум қилишича, магистрални қайта очишнинг энг тез йўли — эстакадани бузиб ташлаб, қайтадан қуриш. Бузиш ишлари 21 июлга санасига режалаштирилган, янги эстакада қачон қурилиши эса ҳозирча аниқ эмас. “Замин” янгиликларини “Инстаграм”да кузатиб боринг\nЯнгиликлар » Дунё » АҚШда эстакадага урилган юк машинаси уни деярли 2 метрга силжитиб юборди\nБугун, 13:48, Спорт\nТожикистонда афғонистонлик қочқинлар учун вақтинчалик лагер қурилади\nПорошенко бир йил ичида Қримни Украина таркибига қайтаришга ваъда берди


Дзюдо бўйича ОЧ: Ўзбекистон жамоаси жамоавий баҳсларда олтин медалга эга бўлди\n11:57 / 18.04.2016\nТошкентда бўлиб ўтган Дзюдо бўйича Осиё чемпионатининг якунловчи учинчи кунида Ўзбекистон эркаклар жамоаси олтин медалга эга бўлди. Бу ҳақда Дзюдо федерацияси хабарига асосланиб, Газета.уз маълум қилган.\nҚайд этилишича, эркаклар жамоаси турнир тарихида Ўзбекистон вакилларининг ягона олтин медалини олди.\nЎзбекистон аёллар жамоаси ярим финалга етиб келишга муваффақ бўлган ва натижаларга кўра, бешинчи ўринда қайд этилган.\nЎзбекистонлик дзюдочи аёллар жамоаси ҳал қилувчи беллашувда Қозоғистон жамоаси билан учрашди. Беллашувда Ўзбекистонлик Гулнур Сулаймонова (52кг), Амангул Алланазарова (57кг), Муҳаё Иброҳимова (63кг), Гулноза Матниёзова ҳамда Кумуш Йўлдошева қатнашди. Ўзбекистон вакиллари бу тўқнашувда 2:3 ҳисобида ютқазди.\nЎзбекистон эркаклар жамоаси эса қитъанинг энг кучли жамоаларидан бири бўлмиш Мўғулистон терма жамоасига қарши чиқди. 66 кг вазн тоифасидаги биринчи баҳсда Шарофиддин Лутфиллаев Тумурхулега Даваадорж устидан иппон усули билан ғалаба қозонди. Ундан кейин гиламга чиққан Мирали Шарипов (73кг) Одбаяра Ганбаатарни енгган. Учинчи беллашувда 81кг вазн тоифасида иштирок этувчи Яҳё Имомов Дагвасурен Нямсурен устидан ғалаба қозонди ва ҳисоб 3:0 кўринишига етди. Бу орқали эса кейинги 2 баҳс натижасидан қатъи назар Ўзбекистон ғалабасини таъминлади.\nДилшод Чориев (90кг) Отгонбаатар Лкхгвасуренга ютқизган бўлсада, Абдулла Тангриев (+100 кг) ўз рақиби Тувшинбаяр Найданни мағлубиятга учратди.\n“Афсуски, кўплаб вакилларимиз жароҳат туфайли турнирда қатнаша олмади: Ришод Собиров, Шахзод Собиров, Шерали Жўраев. Лекин бу жамоанинг жанговар руҳига таъсир кўрсатмади. Якунда "олтин"га эга бўлди", дейди Ўзбекистон Дзюдо федерацияси раҳбари Армен Багдасаров тадбир якунида.


Ироқни яна портлашлар титратди\n16 май 2022, Тошкент вақти: 14:11\nИроқ шимоли ва Бағдодда содир этилган портлашларда камида 40 киши нобуд бўлди, ўнлаб фуқаро тан жароҳати олди.\nПолициянинг айтишича, энг кучли портлаш Мосул шаҳрига яқин қишлоқлардан бирида содир этилган. Бу ерда бир неча дақиқалик тафовут билан иккита юк машинаси портлатиб юборилган. Оқибатда 23 киши нобуд бўлган. Қишлоқда 40дан зиёд хонадон вайрон бўлган.\nБағдодда эса маҳаллий корхона дарвозаси олдида ишчилар тўпланиб турган пайтда иккита портлаш содир этилган.


Чоп этилди: 03 июль, 2018\nOldingi maqola ЭРТАКЛАР АСЛИДА ҲАМ "ЭРТАК"МИ?!..\nKeyingi maqola НОНИ ҚАТТИҚ КАСБ\nЕтмишинчи йилларнинг бошларида Китоб туманидан чиқадиган "Ғалаба" (ҳозирги "Китоб тонги") газетаси қошида "Илҳом" ижодий клуби фаолият кўрсатар, ёш ижодкорларнинг шеърлари клубнинг қалам тасвири туширилган белгиси остида тез-тез газетада чоп этиларди. Ўша пайтда газета таҳририятида фаолият кўрсатган Ўзбекистон Журналистлар ижодий уюшмаси аъзоси Маматқиём Саломов, марҳум журналистлар Юсуф Умиров, Иброҳим Азизов, Қаршибой Бердиев бағрикенглик билан ижодкор ёшларнинг бошини силар, уларга йўл-йўриқ кўрсатар, рағбатлантирарди.\nОрадан йиллар ўтди. Бу ёшлар улғайиб, камолотга етди. Зебо Мирзаева, Норқобил Жалил, Зебо Раҳимова, Инобат Нормуродова, Собир Маманов, шунингдек, Гулбаҳор Мусаева сингари таниқли ижодкорлар айнан ана шу "Илҳом" клуби булоғидан сув ичишган. Улар ҳамиша туман газетаси таҳририятидаги ижодий муҳитда улғайишганини мамнуният билан эслашади.\nЎзбекистон Журналистлар ижодий уюшмаси аъзоси Салоҳиддин Исомиддинов ўзи раҳбарлигида чоп этилаётган "Мўъжизавий дунё" газетаси қошида "Ижодкорлар" клубини ташкил этганида негадир шу ҳақда ўйладим. Шеър ёзиб, кимдан қандай маслаҳат олишни билмай юрганлар жуда кўп. Салоҳиддин бу кемтикликни тўлдирди, қисқа фурсат ичида клуб аъзолари сони олтмиш нафардан ошди ва улар ҳар ойда бир марта тўпланишиб, бир-бирларининг ижодидан баҳра оладиган, камчиликларни кўрсатиб, маслаҳат берадиган бўлишди.\nКлубда ижоди эндигина шаклланиб келаётган ўқувчи ёшлардан тортиб катта ёшдаги ижодкорларгача, Шаҳрисабз, Яккабоғ, Чироқчи туманларидан келиб қатнашаётганлар ҳам бор. Ораларида келажагидан умид қилса бўладиган иқтидорли ёшлар талайгина, вақти соати етиб уларнинг Зебо Мирзаева, Норқобил Жалил ва бошқалардай таниқли ижодкорлар бўлишига шубҳа йўқ. Бу ўз навбатида жонкуяр журналист Салоҳиддин Исомиддиновнинг ҳам меҳнатлари натижаси бўлади.\nАйтмоқчи, Салоҳиддиннинг саъй-ҳаракатлари билан "Ижодкорлар" клуби аъзоларининг "Истиқлол насимлари" номли баёзи чоп этилди. Бу у илгари ҳам чоп этилишида ташкилотчилик қилган "Наутака", "Кифтиоб гулдастаси" баёзларининг мантиқий давоми бўлди.\nЭътиборли томони шундаки, Салоҳиддин таҳририят қошида кутубхона ташкил этиб, мингга яқин китобларни жамлади. Тўгарак аъзолари ва газетхонларнинг китоблардан фойдаланиши ҳам йўлга қўйилди.\nДарвоқе, бугунги кунда Салоҳиддин Исомиддиновнинг номини кўпчилик ҳурмат билан тилга олади, уни тиниб-тинчимас журналист, ношир, матбаачи сифатида яхши билишади. У саксонинчи йилларда "Китоб тонги" газетасида иш фаолиятини бошлаган пайтидаёқ назарга туша бошлаганди. Қишлоқ хўжалиги бўлими мудири сифатида ўзининг мазмунли мақолалари билан газетхонлар кўнглига кирди. Китобнинг қадим ва бой тарихи билан боғлиқ мавзу Салоҳиддин ижодида алоҳида ўрин эгаллайди. Унинг Китоб тумани, Қайнар, Хўжаилмкони, Тўпчоқ ва бошқа бир қатор қишлоқлар тарихи ҳақидаги туркум мақолалари диққатга сазовордир. Бу мақолалари орқали ижодкор туман тарихининг ҳали очилмаган қирраларини ёритди. Кейинчалик Хўжаилмкони қишлоғи тўғрисидаги туркум мақолаларини жамлаб "Ҳазрати Хожагий Имканагий" ва "Тоғ ичинда бир Кишвар" номли китобларини чоп эттирди.\nСалоҳиддиннинг бир муддат Тошкентдаги "Ўқитувчи" нашриётида ишлаши унинг фаолиятидаги янги қиррани очиб берди. У ношир сифатида мактаб ўқувчилари учун тайёрланган "Табият", "Табиий география" дарсликлари ва бошқа кўплаб ўқув қўлланмаларига муҳаррирлик қилди. Кейинчалик у Китобда ишлай бошлаганида ҳам нашриётлар билан ҳамкорликда ноширлик фаолиятини давом эттирди.\nСалоҳиддиннинг ўзи ҳам ижод қилиб чарчамайди. Унинг Ҳамроқул Очилов ҳамда Фарида Эрназарова билан ҳаммуаллифликда тайёрлаган "Яхшилар чироғи ўчмагай", "Барҳаёт устозлар", "Таъзим сизга, устозлар" китобларида таълим муассасаларида ишлаган ва ишлаётган 200 га яқин устоз мураббийларнинг ҳаёти ва меҳнат фаолияти ҳақида ҳикоя қилинади. Бундай китоблар орқали у меҳнат қилган киши ҳамиша қадр-қиммат топишини, эътиборда бўлишини кўрсатиб берди. Шу билан биргаликда у "Ажаб саодат эрур" китобининг ҳам ҳаммуаллифларидан бири бўлди.\nСалоҳиддин жонкуяр, тиниб-тинчимас журналист. Унинг "Ер ости бойликларини излаб" китобида вилоят геологларининг машаққатли меҳнатлари очиб берилади. Мазкур рисола орқали Китобдаги Кенглик нуқтаси ҳамда Жовуз қишлоғидаги геологик-палеонтологик қўриқхона ҳақида қимматли маълумотлар олиш мумкин.\nКейинги йилларда Салоҳиддин Исомиддинов ижодида наср кириб келди. Ҳозиргача унинг 10 дан ортиқ ҳикоялари матбуотда чоп этилди. Насрий асарларидан иборат илк "Тақдир чизиғи" номли китоби чиқди. Насрда ҳам у ўз йўлини топишга, ўз сўзини айтишга ҳаракат қилмоқда.\nИқтидорли, изланувчан журналист Салоҳиддин Исомиддиновнинг ижодий режалари кўп. Айни пайтда унинг "Қаҳри қаттиқ кун" номли насрий китоби чоп этилиш арафасида турибди. У мақолалари ва насрий асарлари орқали яна кўп марта кўнгилларга кириб боришига шубҳа қилмайман ва журналист ҳамкасбимга омад тилаб қоламан.\n№ 077 (15458) 03.07.2018


Президент Шавкат Мирзиёев 9 июль куни спорт таълимини ривожлантириш ва Олимпия захираларини тайёрлаш масалаларига доир тақдимот билан танишди.\nБугунги кунда мамлакатимизда 15 та олимпия захиралари коллежи, 344 та спорт мактаби ва 7 та олий спорт маҳорати мактаби фаолият юритмоқда. Уларда 380 минг нафар ёшлар 100 дан ортиқ спорт тури билан мунтазам шуғулланмоқда.\nСўнгги уч йилда Олимпия захиралари коллежлари ўқувчилари халқаро мусобақаларда 723 та, республика турнирларида 10 мингдан зиёд медалларни қўлга киритган. Қарийб 4 минг 500 нафар ўқувчи Ўзбекистон миллий терма жамоаларига қабул қилинган.\nБу соҳани янада ривожлантириш учун спорт таълими муассасаларининг моддий-техник базасини мустаҳкамлаш, мураббийлар малакасини ошириш зарур.\nХусусан, ушбу муассасаларда ишлаётган 14 мингга яқин мураббийларнинг қарийб 6 минг нафари олий маълумотга эга эмас. Шунингдек, жойларда от спорти, замонавий беш кураш, регби, ўқ отиш, камондан отиш, велоспорт, сувга сакраш ва синхрон сузиш бўйича мураббийлар етишмайди.\nТақдимотда спорт таълими тизимини тубдан яхшилаш, замонавий дастур ва методикаларни жорий этиш, муассасаларнинг моддий-техник базасини ривожлантириш масалалари кўриб чиқилди.\nДавлатимиз раҳбари Олимпия захиралари коллежлари ҳамда жисмоний тарбия ва спорт йўналишидаги олий таълим муассасалари инфратузилмасини яхшилаб, спорт таълимини такомиллаштириш, ўқувчи ва талабалар сонини ошириш бўйича топшириқлар берди.\nПрезидентимиз Олимпия захиралари коллежларини спорт федерациялари билан узвий боғлаш, иқтидорли ёшларни ўстиришда промоутер, скаут, агент каби мутахассислар фаолиятини кенг қўллаш ва бу йўналишларни ривожлантириш муҳимлигини таъкидлади.\n2021-2022 ўқув йилидан бошлаб, спорт мактабларида давлат буюртмаси асосида разрядли ва унвонли спортчиларни тайёрлаш йўлга қўйилиши белгиланди.\nОлимпия ва Паралимпия ўйинларига тайёргарлик масалаларига ҳам эътибор қаратилди. Спортчиларимиз Япония пойтахти Токио шаҳрида бўлиб ўтадиган ушбу нуфузли мусобақага жами 126 та йўлланмани қўлга киритган.\nДавлатимиз раҳбари спортчи ва мураббийларни ҳар томонлама қўллаб-қувватлаш, яхши натижаларга эришиши учун барча шароитларни яратиш зарурлигини таъкидлади. Шу билан бирга, 2024 йили Францияда бўлиб ўтадиган Олимпия ўйинларига тайёргарликни ҳозирдан бошлаш бўйича кўрсатмалар берди.


Олим-устоз муаллим - Сурхондарё полвонлари\nОлим-устоз муаллим (К. Эшназаров (Термиз ДУ, доцент), А. Курбонов (ТермизДУ, катта укитувчи))\nВатанимизнинг хар бир гушаси ва хар бир сиким тупроги азиз ва мукаддасдир. Чунки шу тупрокда боболар хоки, Ватан тарихи, аждодлар хотираси, истиклолнинг буюк бынёдкорлиги, авлодлар келажаги мужассам. Унинг багрига жо булган теран хикматлар эса азалдан улуг фарзандларни вояга етказиб келган. Фарзандлар заковати эса Ватан шаънини, миллат маънавиятини, колаверса, бутун инсоният маърифатининг юксалишига хизмат килган. Ана шундай юрт фарзанларидан бири, Аллохнинг назари тушган она Ватанимизнинг иссик багри - Сурхон вохасида тугилиб усган ажойиб инсон, уз касбининг фидойиси, профессор, спорт устаси, Халкаро Кураш Академияси аъзоси, кураш буйича миллий тоифадаги хакам, «Шухрат» медали сохиби Жума Тошпулатовнинг илмий-педагогик ва спорт жамоатчилик сохаларидаги фаолиятига эллик икки йил, таваллуд топган кунига 70 йил тулди. У курашчи булиб, курашнинг хадисини олган, кураш сиру асрорини ва илмини урганиб, полвонларнинг севимли устозига айланди. Жумабой ёруг дунёга келган 1939 йилда мамлакат Сталинча катагондан кон какшаб, фашистлар олиб бораётган конли уруш вахимасида яшамокда эди. Унинг болалиги катта кийинчиликлар хукмрон булган уруш шароитида кечди. Болалигидан спортга ва укишга булган катта кизикиши уни Шерободдаги ягона урта мактабга етаклади. У мактабни тугатгач, бироз вакт хужаликда ишлади. Сунгра, 1958 йили у Узбекистон давлат жисмоний тарбия институтига укишга кирди. Институтда укиш жараёнида Самбо кураши буйича республика, собик Иттифок ва Халкаро микёсдаги мусобакаларда иштирок этиб, голиб ва совриндор булди.\nГрузиянинг Гори шахрида собик Иттифок олий укув юртлари талабалари уртасида утказилган чемпионатнинг голиби, бир неча бор республика чемпиони унвонларига сазовор булди. Институтни тугатгач, Жума Термиз курилиш техникумида, вилоят ёшлар кумитасида, Термиз педагогика институтида, вилоят спорт кумитасида, сунгра 1988 йилдан яна Термиз давлат университетида иш фаолиятини давом эттирди. У каерда ишламасин, халк соглигини саклаш ва мустахкамлаш воситасидан бири булган жисмоний тарбия ва спортни ташвикот-таргибот этиш, кенг халк уртасида жисмоний тарбия ва спортнинг оммавийлигини таъминлаш ва шу оркали аклан етук, жисмонан соглом, баркамол инсонларни тарбиялашни амалга ошириш ишларида жонбозлик курсатди.\nУ бир вактнинг узида илмий-тадкикот ишларини хам олиб бориб, 1978 йили номзодлик диссертациясини муваффакиятли химоя килди. Сунгра доцент ва нихоят 2003 йили профессор илмий унвонини олишга эришди. Жума Тошпулатов 1978 йилдан 1988 йилгача Сурхондарё вилояти Жисмоний тарбия ва спорт кумитаси раиси лавозимида фаолият курсатди.\n1988 йилнинг охирларида у яна Термиз давлат педагогика институти (хозирги Термиз давлат университети)га ишга кайтиб, кафедра мудири, факультет декани лавозимларида самарали ишлади. Ёш авлодни соглом тарбиялаш максадида таълим жараёнига узбек халк уйинлари, спорт турларидан ижодий фойдаланишнинг назарий ва амалий асосларини ишлаб чикди.\nШу жихатдан унинг «Узбек кураши», «Узбегим чавандоз йигитлари», «Алпомиш афсона эмас», «Пахлавон кизлар», «Сурхондарёда жисмоний тарбия ва спорт» монографик асарлари ва оммабоп китоблари хар кандай китобхонни кувонтиради. Булардан ташкари, профессор Жума Тошпулатов фаолияти давомида 100 дан ортик илмий маколалар, ундан ортик укув ва методик кулланмалар муаллифи хамдир.\nУнинг илмий ишлари инглиз, немис, француз, рус ва испан тилларида чоп этилган. Унинг биргина «Узбек кураши» укув кулланмасида кадимий кадриятларимиздан бири булган миллий курашнинг хусусиятлари, унинг келиб чикиши, ургатиш ва ижро этиш усуллари баён этилиб, узбек халкининг асрлар оша такомиллашиб келаётган жисмоний-тарбиявий карашлари уз ифодасини топган.\nЖума Тошпулатов полвонларнинг неча-неча авлодига хам маънавий, хам амалиётчи устоз сифатида танилди. Уз касбининг устаси ва спортчилар устози сифатида у юзлаб юкори малакали спортчилар, спорт усталигига номзодлар, спорт усталари ва халкаро тоифадаги спорт усталарига рахномалик килди, улар орасида миллий, самбо, дзю-до курашлари буйича Узбекистон, собик иттифок чемпиони ва совриндорлари етишиб чикди. Улар Шафоат Шомуродов, Жура Сафаров, Чори Бобониёзов, Рузи Утаев, Жовли Сатторов, Алимардон Валиев ва бошкалардир.\nПрофессор Ж.Тошпулатов Сурхондарёда кураш мактабини яратган устоз-мураббийдир. Бугунги кунгача профессор Жума Тошпулатов илмий рахбарлигида 3 нафар магистрант магистрлик диссертациясини муваффакиятли химоя килди. Профессор Жума Тошпулатов халкимиз жисмоний маданиятининг тарихий илдизини урганишга алохида ахамият бераркан, ёш авлодни халкона жисмоний ва тарбиявий анъаналар асосида тарбиялаш, шунга мувофик узлигини англаш ва миллий ифтихорни туйишларини кузда тутди. Бу сохадаги изланишларининг натижаларини Москва, Душанбе, Самарканд, Бухоро, Андижон, Тошкент, Жиззах ва Термиз шахарларида булиб утган республика, Халкаро илмий симпозиум ва конференцияларда эътиборга сазовор маърузалар килди. Ана шу толмас инсоннинг, фан ва спорт захматкаши, мехнат фахрийсининг уз илмий ва хаётий акидаларига хамиша собит туриб, яна узок йиллар давомида оиласи, дустлари ва Ватани багрини тулдириб яшашини истаб, унинг илмий-педагогик фаолиятида янгидан-янги зафарлар тилаймиз.\npage revision: 0, last edited: 16 Jul 2010 11:14


Дўстлик пахта заводи ишчилари 10 ойдан бери иш ҳақини ололмаяпти\n07 май 2021, Тошкент вақти: 08:44\nЖиззах вилояти Дўстлик тумани пахта заводининг бир гуруҳ ишчилар Озодликка мурожаат қилиб, 2014 йилги пахта мавсумида ишлатилиб ̧ бирор марта ҳам маош олмасдан ишдан бўшатиб юборилганларидан шикоят қилди.\nДўстлик тумани пахта заводида мавсумий ишлатилиб, пулини ололмаган 25 кишидан бириси бўлган самарқандлик Равшанбек, Озодлик билан суҳбатда, вазиятни гапириб берди\n- Бизни ишлатиб¸ ишлатиб мавсум тугагач, сокрашениега туширди. Дўстлик пахта тозалаш заводи қошидаги пахта пунктида бир сезон ишладик. Илгариги Гагарин туманида. Ишдан бўшатганига 3 кун бўлди. Бухгалтерия пул бермаяпти. 25 киши пул кутиб, зах бетон хонада ëтибмиз. Уйга бўш ҳамëн билан боришга юзимиз чидамаяпти. Заводни пули бўлмаса, бизни нега ишлатди¸- дейди суҳбатдош.\nДўстлик пахта заводи раҳбариятидаги Озодлик манбаларининг билдиришича¸ жорий пахта мавсумида Самарқанддан келиб ишга ëлланган 25 киши шартнома тугагани боис ишдан бўшатилган.\nМанбага кўра¸ жорий пахта мавсуми бўйича ҳисоб-китоблар тугагач уларнинг пластик карталарига шартномада кўрсатилган пул ўтказиб берилади.\nДўстлик пахта заводида саркор бўлиб ишлайдиган ва исми очиқланмаслигини истаган йигитнинг Озодликка айтишича¸ ишдан бўшамаган ходимларнинг ойликлари ҳам 10 ой кечиктириб берилмоқда:\n- Масалан, ҳозирги мавсум бошланган пайтда 2013 йил пахта мавсумидаги ойликни олдим. 10 ой кечикди ойлик. Бу пулни ҳам Агробанкдаги пластикка ўтказди. Пластикни кўтариб валютчикларга бордим. Валютчиклар 15 фоиз олиб қолиб, обналичка қилиб беришди. Ойликни кечиккани бир тараф¸ баракаси учгани яна бир тараф¸- дейди суҳбатдош.\nДўстлик пахта заводи раҳбариятидаги Озодлик манбалари ҳам бугунги кунда корхона ходимларидан маош бўйича 8 ойлик қарздорлик тўпланиб қолганини тасдиқлади.\nЗаводдаги манбанинг айтишича¸ вужудга келган муаммо корхона мижозлари бўлган давлат ташкилотларидан пул тушмагани билан боғлиқ.\nОзодлик манбаларининг таъкидича¸ “Ўзпахтасаноат” давлат ширкати таркибига кирувчи иш ҳақининг вақтида тўланмаслиги одатий ҳолга айланмоқда.\nОзодликка маълум бўлишича¸ Хоразм вилояти Ҳазорасп туман пахта тозалаш заводи ишчиларининг ҳам ойлик маоши кечикмоқда.\nШахслари ошкор қилинмаслигини сўраган Ҳазорасп пахта заводи ходимлари 2014 йилда ҳали бирор марта маош берилмаганини Озодликка билдиришди.\n- 8 ойдан бери ишчиларнинг ойликлари берилмаяпти. Бу масала бўйича мурожаат қилмаган давлат ташкилоти қолмади. Жуда қийин аҳволда қолдик,- дейди Озодликка мурожаат қилган завод ишчиларидан бири.\nУнинг яна айтишича, бу вазият хусусида бир гуруҳ ишчилар Хоразм вилоят прокуратурасига ҳам мурожаат қилишган. Лекин самара чиқмаган.\nҲазорасп туман пахта тозалаш заводида ишчи бўлиб ишлайдиган Рўзмат ака, Озодлик билан суҳбатда, шу йилнинг май ойидан бери маош олмаганлигини таъкидлади.\n- Ойлигим 500 минг¸ аммо шундан фақат 100 мингини май ойида пластикка ўтказиб берди¸ дейди суҳбатдош.\nСуҳбатдошга кўра, пахта заводи ўз ишчиларининг Агробанкдаги пластик карталарига баъзан ойлик маошнинг бешдан бирини ўтказиб қўйиш билан кифояланмоқда.


Покистондаги 200дан зиёд диний мактаблар ҳисоб рақамлари терроризмга қарши кураш доирасида музлатиб қўйилди\n17:30 / 07.09.2015\nПокистон ҳукумати терроризмга қарши кураш доирасида масжидлар қошида ташкил топган 211та диний мактаб (мадраса)нинг ҳисоб рақамларини музлатиб қўйди. Бу ҳақда Express Tribune нашри хабар берди.\nМамлакат ИИВ хабарига кўра, мазкур ислом ўқув марказлари рўйхатдан ўтиш учун зарурий талабларни бажармаган. Шу боис марказий банк тижорий банкларга кўрсатилган мадрасаларнинг ҳисоб рақамларини тўхтатишга буйруқ берган.\nТўхтатиб қўйилган диний мактаблар ҳисоб рақамида 5 млн Покистон рупияси (тахминан 50 минг доллар) сақланмоқда. Ички ишлар вазирлиги қарорига кўра, тергов жараёнида хориждан молиялаштирилгани аниқланган 32та мадраса ёпилган.\nУшбу мактабларнинг ҳисоб рақамлари мамлакат ҳукумати томонидан 2014 йил декабрь ойида қабул қилинган Терроризм ва экстремизмга қарши кураш бўйича Миллий ҳаракат дастурига хилоф тарзда юритилгани боис ИИВ қарорига биноан тўхтатилган. Мазкур ҳужжатда барча диний мактаблар ва исломий ташкилотларнинг мажбурий тартибда давлат рўйхатидан ўтиши ва провинциялар маъмуриятига ўз фаолияти тўғрисида мунтазам ҳисоботлар бериб бориши белгиланган.\nШунингдек, ҳужжатда ҳуқуқни муҳофаза қилиш органлари томонидан диний таълим муассасалари учун ўқитувчи кадрларни танлаш ва уларнинг молиялаштирилиши механизмлари устидан қатъий назорат ўрнатилиши қайд этилган.


Ўзбекистондаги тинч ҳаёт ва бой маданий мерос сайёҳлар оқими гарови\n13:12 / 25.03.2016\n23 - 26 март кунлари Москвада энг йирик халқаро сайёҳлик кўргазмаларидан бири — MIIT-2016 ўтказилмоқда. Ўзбекистон қисқа танаффусдан сўнг мазкур сайёҳлик форумига қўшилди ва унда биздан 14 та сайёҳлик компаниялари иштирок этишмоқда. Ўзбекистон стендига бўлган қизиқиш жуда катта, шу боис Россия федерациясидан Ўзбекистонга сайёҳлар оқими кўпайиши муқаррар.\nЮқори мавқега эга бўлган бу сайёҳлик форумида қатнашиш учун 180 та мамлакатдан 1500 нафар компания вакиллари ташриф буюришди. Собиқ совет иттифоқи мамлакатлари вакиллари учун алоҳида зал берилди. 8-павильонга кирар экансиз, ўзингизни худди Шарқ эртаклари оламига тушиб қолгандек ҳис этасиз. Бу ерда Самарқанд мовий гумбазли саройлари руҳида яратилган “Ўзбектуризм”нинг миллий стендига кўзингиз тушади. Юзлаб мамлакатлар орасидан у ўзининг услуби билан ажралиб турди. “Ўзбектуризм” стендидан ташқари яна 14 нафар сайёҳлик компанияларимиз ҳамда Ўзбекистон ҳаво йўллари миллий авиакомпаниямиз ҳам у ердан жой олган.\nЕвропадаги беқарор вазият, шунингдек, Туркия ва Миср курорталарининг таъқиқланганидан сўнг россияликларнинг Ўзбекистонга бўлган қизиқиши тобора ортиб бормоқда. Юртимиз ўзининг маданий-тарихий мероси, ажойиб иқлими билан сайёҳларнинг эътиборини жалб қилмоқда, бу ерда тил муаммосининг йўқлиги ҳам муҳим ўрин тутади.\nКомпания вакили бугунги кунда долзарб ҳисобланган молиявий масалага тўхталар экан, бу маълум бир сайёҳлик тури ҳамда саёҳат вақтига боғлиқ эканлигини таъкидлади. Мамлакатимизнинг маданий-тарихий марказлари билан ҳафталик танишув саёҳати россияликлар учун ўрта ҳисобда 450 долларга тўғри келмоқда. Бироқ учиш харажатлари бунга кирмайди, алоҳида тўланади.\n“Шуни таъкидлаб ўтиш жоизки, ЮНЕСКО обидалари ҳисобига кўра, Ўзбекистоннинг маданий-тарихий мероси бутун дунё бўйича 9-ўринда туради. Шунинг учун европаликлар, хусусан, фрацузлар ва немисларни юртимизга асосан маданий-маърифий қизиқишлар етакламоқда. Аммо сўнгги вақтларда экотуризм ҳам ривожланиб келмоқда”, дейди Халқаро алоқалар бошқармаси бош мутахассиси Оксана Савадова.\nОхирги йилларда мамлакатимизга келаётган сайёҳлар оқими йилига 2 миллиондан ортиқни ташкил этди.\nРоссиялик сайёҳларни тўхтатиб турган энг муҳим омиллардан бири – авиарейс нархлари. Москва-Тошкент йўналишидаги икки томонли авиарейс 25 минг рубль атрофида бўлиб, ҳозирги иқтисодий шароитда бу саёҳларга бироз ноқулайлик келтириб чиқармоқда. Шу муаммони бартараф этиш юзасидан давлатлараро музокаралар олиб борилмоқда.


Green world ҚК МЧЖ\nТошкент шаҳар иқтисодий судининг 14.08.2020 йилдаги 4-10-2024/235-ажримига асосан “Green world” ҚК МЧЖга нисбатан кузатув таомили тайинланган. Тошкент шаҳар иқтисодий судининг 03.09.2020 йилдаги 4-10-2024/235-ажримига асосан муваққат бошқарувчиси этиб С.А.Хакимходжаев тасдиқланган.\nКредиторлар талабномалари эълон чиққан кундан бошлаб бир ой давомида қабул қилинади. Кредиторларнинг биринчи йиғилиши 07.10.2020 йилда соат 10.00 да Тошкент шаҳри, Шайхонтоҳур тумани, Марказ-13, 24-уй, 55-хонада бўлиб ўтади. Йиғилишда ишончнома билан қатнашиш шарт.


Самарқандлик ўқитувчини калтаклаган зўравонлар орасида аёллар ҳам бўлган - баёнот\n05:20 14 Август 2020\n08:54 30.11.2019 Ҳавола олиш\nҲозирда жиноят иши бўйича дастлабки тергов ҳаракатлари олиб борилмоқда ва натижасига кўра, қонуний қарор қабул қилиниши таъминланади\nТОШКЕНТ, 30 ноя - Sputnik. Калтак натижасида ҳалок бўлган самарқандлик ўқитувчига куч ишлатган зўравонларнинг уч нафари аёл бўлган, деб хабар қилмоқда "Зарафшон" газетаси вилоят ИИВ ҳузуридаги Тергов департаментидан олинган хабар асосида.\nХабарга кўра, 20 ноябрь куни тахминан тунги соат 02:00 ларда ўқитувчи Изатулло ўзининг таниши Мақсуд билан Асал исмли аёлга гап отишган. Аёлнинг ёнидаги икки эркакдан бири Изатуллонинг юзига бир урган. Жанжал бошлангач, Асал танишига қўнғироқ қилган ва шундан сўнг яна жами 6 нафар шахслар келишган. Уларнинг ичида 2 нафари аёллар бўлган.\nШундан сўнг улар бир гуруҳ бўлиб, Изатулло ва унинг шериги Мақсудни сўкиб ҳақоратлаб, танасининг турли жойларига қўл-оёқлари билан уриб-дўппослаб тан жароҳатлари етказишган.\nКўрилган тезкор чора тадбирлар натижасида Изатуллога нисбатан жиноятни содир этган шахслардан 3 нафари ички ишлар ходимлари томонидан ушланган.\nТез тиббий ёрдам шифохонасининг бирламчи маълумотномасига кўра, Изатуллога “бош мия суякларининг оғир синиши” ташхиси қўйилган.\nМазкур ҳолат юзасидан 2019 йил 20 ноябрь куни Самарқанд шаҳар ИИО ФМБ ҳузуридаги тергов бўлими томонидан Ўзбекистон Республикаси Жиноят кодексининг 104-моддаси 1-қисми (қасддан баданга оғир шикаст етказиш) билан жиноят иши қўзғатилган.\nСамарқандда ўласи қилиб дўппосланган ўқитувчи ҳаётдан кўз юмди\n2019 йил 23 ноябрь куни Изатулло кўрсатилган тиббий муолажаларга қарамасдан шифохонада вафот этган ва шу куни унинг ўлим сабабини аниқлаш мақсадида судга оид тиббий экспертиза тайинланган ҳамда жиноят иши ЖКнинг 104-моддаси 3-қисми “д” бандига қайта малакаланган.\nДастлабки тергов жараёнида 3 нафар шахсга нисбатан Ўзбекистон ЖКнинг 104-моддаси 3-қисми "д" банди ва 277-моддаси 2-қисми "б" банди билан айб эълон қилиниб, уларга нисбатан “қамоққа олиш” тарзидаги эҳтиёт чораси қўлланилган ва қолган 6 нафар гумон қилинувчиларга нисбатан тегишли эҳтиёт чораларини қўллаш масаласи кўрилмоқда.\nҲозирда жиноят иши бўйича дастлабки тергов ҳаракатлари олиб борилмоқда ва натижасига кўра, қонуний қарор қабул қилиниши таъминланади.\nЁшлар ўқитувчи бўлишни истайди – ХТВ\nАниқланишича, марҳум ўқитувчи 2016 йилда Мирзо Улуғбек номидаги Ўзбекистон Миллий университетини тамомлаб, 2016 йил 2 сентябрь куни Самарқанд шаҳридаги 42-умумтаълим мактабига рус тили фанидан ўқитувчи бўлиб ишга кирган. 2017 йил 25 сентябрь куни ишдан бўшаган ва РФга ишлаш учун кетиб, 2018 йил август ойида қайтиб келган.\n2018 йил 3 сентябрь куни яна шу мактабга ўқитувчи лавозимига ишга қабул қилинган ҳамда рус синфларига тарих фанидан дарс бериб келган. Жорий йилнинг 17 октябрь кунидан буён ишдан бўшашлиги ҳақида мактаб директорини оғзаки огоҳлантирган ва мактабга ишга бормай, шу вақт мобайнида Самарқанд шаҳри Мирзо Улуғбек ва Шоҳруҳ кўчалари кесишувчи чорраҳасида сомса сотиш билан шуғулланган.\n"Фуқароларимиздан, мазкур ҳолатнинг барча тафсилотлари аниқланиб, тергов ҳаракатлари якунига етгунига қадар ижтимоий тармоқларда номақбул изоҳлар беришдан сақланишларини сўраймиз", дейилади расмий хабарда.


Лотин ёзувидаги янги алифбо лойиҳаси эълон қилинди. Бир нечта ҳарфлар ўзгартирилмоқда | Qalampir.uz\nЛотин ёзувидаги янги алифбо лойиҳаси эълон қилинди. Бир нечта ҳарфлар ўзгартирилмоқда\nЖамият\t16 Март 18:48 10731\n“Ўзбекистон Республикасининг “Лотин ёзувига асосланган ўзбек алифбосини жорий этиш тўғрисида”ги Қонунига ўзгартиришлар киритиш ҳақида”ги Ўзбекистон Республикаси қонуни лойиҳаси эълон қилинди. Унда бир нечта ҳарфларни ўзгартииш таклиф қилинмоқда.\nҚонун билан Ўзбекистон Республикасида лотин ёзувига асосланган, 28 ҳарф ва 1 та ҳарфлар бирикмасидан иборат ўзбек алифбоси жорий этилади.\nҚонунга кўра, ҳарфларни қуйидагича ўзгартириш таклиф қилиняпти:\n“Ғ, ғ” – “Ḡ, ḡ”\n“Ў, ў” – “Ō, ō”\n“Ш, ш” – “Ş, ş”\n“Ч, ч” – “Ç ç”.\nЛойиҳа муҳокамаси 31 мартга қадар давом этади.\nМаълумот учун, 1929 йил 1 декабрда Ўзбекистон араб хатидан лотин алифбосига ўтган. Ўзбекистон мустақилликка эришгандан сўнг Республикада ўзбек ёзувини рус графикасидан яна лотин графикаси асосидаги ёзувга ўтказиш ҳақида фикр-мулоҳазалар ўртага ташланди. Бу масала бир йил давомида оммавий ахборот воситаларида кенг жамоатчилик иштирокида атрофлича муҳокама қилиниб, 1993 йил 2 сентябрда Ўзбекистон Республикасининг “Лотин ёзувига асосланган ўзбек алифбосини жорий этиш тўғрисидаФги қонуни эълон қилинди. Янгидан қабул қилинган ўзбек алифбоси 31 ҳарф ва бир тутуқ белгиси (апостроф)дан иборат деб белгиланди.\n1993 йилда жорий этилган алифбони ва шу асосда тайёрланган “Ўзбек тилининг асосий имло қоидалари”ни муҳокама қилиш жараёнида бир қатор таклиф ва тавсиялар қилинди, танқидий фикрлар билдирилди. Ўзбекистон Республикаси Олий Мажлиси 1995 йил 6 май куни алифбога ўзгартиришлар киритиш тўғрисида қонун қабул қилди. Бу ҳужжатга биноан 1) янги ўзбек алифбоси 26 та ҳарф, 3 та ҳарфлар бирикмасидан иборат эканлиги белгиланди; 2) C c, Ɉ ɉ ҳарфлари алифбодан чиқариб ташланди; 3) Ç ç, Ğ ğ, Ş ş, Ñ ñ ҳарфларининг шакли эса ислоҳ қилинди. Янги алифбо асосида ишлаш 1996 йилдан бошланиши қайд этилган эди.\n2004-05 йилларда Ўзбекистон Республикаси Олий Мажлиси ва Вазирлар Маҳкамаси томонидан “Лотин ёзувига асосланган ўзбек алифбосини жорий этиш тўғрисида”ги қонунни амалга ошириш ишларини янада жадаллаштириш ва такомиллаштириш бўйича муҳим қарорлар қабул қилинди.\n20 Сентябрь 18:17 51305\n20 Сентябрь 13:55 42087\n19 Сентябрь 11:57 39461\n19 Сентябрь 18:13 37280\n19 Сентябрь 16:53 25475


Туркияда рўйхатга олинган суриялик қочқинлар миқдори 3,2 миллион нафардан ошади. Бу ҳақда Туркия миграция масалалари бўйича бош бошқармаси ҳисоботида келтирилган.\n2017 йилнинг 15 сентябри ҳолатига кўра, Истанбулда 511 минг, Шонлиурфда 445 минг, Хатайда 416 минг, Газиантепда 341 минг, Мерсинда 166 минг, Аданада 165 минг, Килисда 128 минг, Бурсада 123 минг, Измирда 117 минг ва Қаҳрамонмарашда 93 минг нафар суриялик қочқинга бошпана топилган.\nАнадўлу агентлиги хабарида Туркия суриялик қочқинларни одам савдогарлари қўлидан қутқариш учун ҳам амалий чоралар кўраётгани айтилган. Одам савдоси қурбонларини жойлаштириш учун 15 сентябрь куни 28та бошпана қурилган, уларда 242 киши жойлаштирилган.\nБундан ташқари, кўплаб хорижликларга Туркияда қолишга ҳуқуқ берилган.\n2016 йилда Туркияда рўйхатга олинган суриялик муҳожирлар сони 2,8 миллион нафарни ташкил қилганди.\nТуркия суриялик қочқинлар


Тошкентдаги машҳур “Янгиобод бозори” кўчирилади! » Ўзбекистон янгиликлари – Zamin.uz\nАввал истеъмолда бўлган (муқаддам фойдаланилган) маҳсулотларни сотишга ихтисослаштирилган “Янгиобод бозори” Бектемир тумани ҳудудига кўчирилиши маълум қилинди. Бу ҳақда Ўзбекистон Республикаси фан ва технологиялар агентлиги Матбуот хизмати хабар берганлигини Qalampir нашри маълум қилмоқда.\nАгентлик хабарида айтилишича, бозор ўрнида “Яшнобод инновацион технопарки” қурилади. Бозорнинг ярим ҳудуди Вазирлар Маҳкамасининг 2 сентябрдаги “Тошкент шаҳри Яшнобод туманини комплекс ривожлантириш чоралари тўғрисида”ги қарорига асосан “Яшнобод инновацион технопарки дирекцияси” ДУК ташкилотига берилган.\nШу муносабат билан собиқ бозорнинг 7,5 гектар майдонида миллий ва халқаро мутахассислар томонидан илмий инновацион ишлаб чиқариш лойиҳалари амалга оширилади.\nУшбу технопарк резидентларига 10 йилга солиқ имтиёзлари ва 7 фоизлик кредитлар олиш имконияти берилади.\n17:34 / 07-07-2017\n23:19 / 18-06-2017\n08:11 / 17-06-2017\nЯшнобод туманида бир аёлнинг «IPhone-6» телефонини ўғирлаган ўғри қўлга олинди\n17:01 / 14-06-2017\nЯшнобод туманида ўғирлик фош этилди\n13:32 / 12-06-2017\nПрезидентнинг кутилмаган ташрифидан сўнг бош шифокор ишдан кетади\n23:38 / 07-05-2017


Талабалар ўзбек жанг санъатини ўрганади\nБўш вақтда 16 апрел 2021 513\nУчрашув давомида талабалар ҳамда университет атрофидаги маҳалла ёшларининг ўзбек жанг санъати билан мунтазам шуғулланиши учун шарт-шароит яратиш, мусобақалар ташкил этиш ва ушбу спорт турини янада оммалаштириш бўйича келишиб олинди.\nНизомий номидаги Тошкент давлат педагогика университетида ўзбек жанг санъатини янада тарғиб қилиш ва улар билан шуғулланувчи ёшлар кўламини кенгайтириш мақсадида ҳамкорлик учрашуви бўлиб ўтди. Учрашувда университет ректори Алишер Умаров, Ўзбек жанг санъати федерацияси раиси Пўлат Усмонов, Халқаро жанг санъати ассоциацияси ижрочи директори Азиз Жўрабоев ва Ўзбек жанг санъати федерацияси Тошкент шаҳри бўлими вице-президенти Бекзод Тўхтасинов иштирок этди.\nШунингдек, университетнинг талабалар тураржойларидаги ёшлар учун ўзбек жанг санъати бўйича ўқув ҳамда жисмоний машғулотларни ташкил этиш ва ўзбек жанг санъати бўйича миллий спорт фестивалини ташкил этишга келишилди. Ушбу келишувлар томонлар ўртасида ҳамкорлик меморандуми билан тасдиқланди.\nКелгусида имзоланган меморандум асосида ҳамкорликни кучайтириш ва ўзбек жанг санъатига қизиқувчи ёшлар сафини янада кенгайтириш белгиланди.


Finance.uz - «Ўзсаноатқурилишбанк» мижозлари ўртасида янги солиқ концепцияси бўйича тарғибот ўтказилмоқда\n«Ўзсаноатқурилишбанк» мижозлари ўртасида янги солиқ концепцияси бўйича тарғибот ўтказилмоқда\n«Ўзсаноатқурилишбанк» ўз мижозлари бўлган тадбиркорлар учун солиқ тизимининг янги концепцияси мазмун-моҳиятига бағишланган семинар ташкил этилди.\nДавлат солиқ қўмитаси билан ҳамкорликда ўтказилган тадбирда тадбиркорлар мамлакатимизда давлатимиз раҳбари ташаббуси билан солиқ сиёсатини такомиллаштириш бўйича ишлаб чиқилган янги концепцияда соҳага доир ўзгаришлар ҳамда кўзда тутилган имтиёзлардан бохабар бўлдилар.\nМаълумки, Ўзбекистон Республикаси солиқ сиёсатини такомиллаштириш концепцияси солиққа тортиш тизимини тубдан ислоҳ этиш, шу жумладан, солиқлар ва мажбурий тўловларни қисқартириш, самарасиз солиқ имтиёзларини бекор қилиш мақсадида жорий қилинди. Мазкур дастур мамлакатда қулай рақобатли муҳит яратиш, солиқ қонунчилиги барқарорлиги ва соддалаштирилишини таъминлаш, солиқ юкламасини камайтириш, инвестицион жозибадорликни ошириш ҳамда солиқ маъмуриятчилигини такомиллаштиришни назарда тутади.\nСеминарда таъкидланганидек, эндиликда солиқ ставкалари кескин ўзгарувчан бўлмайди. 2019 йил 1 январдан бошлаб ходимлар сонидан қатъий назар товар айланмаси 1 млрд. сўмдан юқори бўлган субъектлар умумбелгиланган солиқ тўловига ўтади.\n– Тадбирда тадбиркорлар учун 2019 йилда жорий қилинган ва кутилаётган ўзгаришлар бўйича тушунтиришлар бердик, – дейди Тошкент шаҳар Давлат солиқ бошқармаси бўлим бошлиғи Зафар Ваҳобов. – Яъни, иштирокчилар 2019 йилда солиқ ставкаларининг ўзгариши, айнан қайси йўналишларда ставкалар пасайиб, қайси ставкалар бекор қилинганлиги тўғрисида зарур маълумотларга эга бўлдилар.\n2019 йилдан бошлаб ягона солиқ тўловининг базавий ставкаси 4 фоизни ташкил қилади. Солиқ солиш объектига эга бўлган барча ягона солиқ тўловчилар мол-мулк солиғи, ер солиғи ва сув ресурсларидан фойдаланганлик учун солиқ тўлашга мажбурдирлар.\n– Ҳар йили солиқ тўловларини ҳисоблаш, тўлаш тартиби каби қатор масалалар бўйича турли муаммоларга дуч келардик, – дейди қурилиш корхонаси вакили Олимжон Бегимқулов. – Янги концепция билан солиқ тўловчилар учун қулай шароитлар яратилди, мажбуриятлари аниқ белгилаб берилди. Президентимизнинг биз тадбиркорларни қўллаб-қувватлаш борасидаги ушбу ташаббуслари алоҳида таҳсинга лойиқдир.\n«Ўзсаноатқурилишбанк» бу каби семинарларни ўтказишда давом этмоқда. Мақсад – тадбиркорларга янги солиқ концепциясининг мазмун-моҳиятини етказиш ҳамда унинг амалиётда самарали қўлланилишини таъминлашга кўмаклашишдан иборатдир.


Shosh.uz | Тошкент (ва умуман тарих) ҳақида... - Part 67\nШайх Хованди Тоҳур (Шайхонтоҳур) мажмуаси\nШАЙХ ХОВАНДИ ТОҲУР МАЖМУАСИ (Навоий кўчаси, Шайхонтоҳур тор кўчаси) – меъморий ёдгорлик (15–19-асрлар). Шайх Хованди Тоҳур мақбараси, зиёратхона ва гўрхонадан иборат. Мавжуд ёдгорлик 15-асрга оид кўҳна мақбара пойдевори устига 18–19-асрларда қурилган; бунда Мовароуннаҳрда 14-аср охиридан ривожланган икки хонали бўйлама мақбара-мажмуа тарҳлари сақлаб қолинган.\nМИРИЙ, Ш о и қ (тахаллуси; асл исм-шарифи Мираҳмадхон Мирабдураҳмон ўғли) (1833–1916) – шоир, хаттот, таржимон. Тошкентда туғилган. Марғилон ва Бухорода ўқиган. Тошкент мадрасаларида мударрислик қилиб араб ва форс тилларидан дарс берган, шогирдларига настаълиқ ва насх хатларини ўргатган. Ўзбек, араб ва форс тилларида ижод қилган. Бедил ғазалларига мухаммаслар боғлаган.\nТошкент мадрасалари. Бароқхон мадрасаси\nБАРОҚХОН МАДРАСАСИ (Зарқайнар кўчаси, 103) – Ҳазрати имом мажмуасидаги меъморий ёдгорлик. Ўтмишда Тошкентнинг энг гўзал обидаларидан бири бўлган. Бир неча даврда қурилган иморатлардан таркиб топган (15–16-асрлар). Ривоятга кўра, илгари унинг ўрнида христианлар ибодатхонаси бўлган. Бунга далил қилиб, кўп йиллар аввал бу ердан Христос ҳайкалчаси билан болалар олтин бешиги (Олтин бешик) топилганини рўкач қиладилар\nТошкентликлар. Бароқхон (Наврўз Аҳмадхон)\nБАРОҚХОН (ҳақиқий исми Наврўз Аҳмадхон) (туғилган йили номаълум–1556) – Шайбонийлар сулоласидан бўлган хон. Абулхайрхоннинг невараси, Тошкент хони Суюнчхўжахоннинг кичик ўғли. Отасининг вафотидан кейин Тошкент (1533–51), сўнгра Мовароуннаҳр (1551–56) хони. Бароқхон ёшлигида Восифийдан шеърият, мусиқа, ашула, вазн ва назмдан таълим олган. Айни вақтда чавандозлик ва ҳарбий машқлар билан кўпроқ машғул бўлган. Бароқхон ўз салтанатини кенгайтириш учун кўп ҳарбий юришлар уюштирган.\nТошкентликлар. Инъомхўжа оқсоқол\nИНЪОМХЎЖА ОҚСОҚОЛ (1833–1896) – 1892 йил қўзғолони раҳбари, Тошкент шаҳри бош оқсоқоли (1881–1892). Асли Қўқон шаҳридан, савдо ишлари билан Тошкентга келиб, Шайхонтоҳур даҳасидаги Занжирлик маҳалласида яшаган. Ўзининг маърифатпарварлиги билан эл эътиборига тушган, даҳа оқсоқоли лавозимига сайланган. Унинг адолат билан иш юритиши, рус амалдорлари билан муносабатда ўзини дадил тутиши ва халққа хайрихоҳ бўлиши туфайли мустамлакачи маъмурлар томонидан 1880 йил лавозимидан четлатилган. …\nИлоқ (тарихий вилоят)\nИЛОҚ – Тошкент воҳасининг жанубий қисмидаги ўрта асрларда мавжуд бўлган тарихий вилоят. Оҳангарон дарёси (13-асргача Илоқ дарёси) ҳавзасида жойлашган. Қурама тоғларининг ғарбий тармоғи, Жанубий Чатқол тоғлари, Чирчиқ ва Оҳангарон дарёлари оралиғидаги ҳудудни қамраган. Пойтахти – Тункат. Илк ўрта аср (5–7-асрлар)да мустақил давлатга айланган, ҳукмдорлари – деҳқонлар катта иқтисодий ва сиёсий кучга эга бўлган. 8-асрда Илоқ Чочга қўшилган ва кейинчалик тарихий …\nУнгурликон (феруза кони)\nУНГУРЛИКОН – Чоч давлатининг энг йирик феруза кони. Қурама тоғлари шимолий ёнбағрида, Абжоз қишлоғидан 3 км ғарбда, Унгурлисой ва Писталисой сувайирғичи ва Оҳангарон дарёсининг сўл ирмоғи бўйида, денгиз сатҳидан 1000 м баландликда жойлашган. Қадимий кон таркибида феруза бўлган кварц порфиритлардан ташкил топган. Икки йирик зонадан (шарқий ва ғарбий) иборат бўлиб, улар бир неча йирик ва майда конларни ўз ичига олган. …\nБУРЧМУЛЛА – шаҳар харобаси (6–12-асрлар). Тошкент вилояти Бўстонлиқ туманида, Чатқолсойнинг ўнг қирғоғида, сойга Кўксув қуйиладиган ерда жойлашган. Дастлаб археолог И.А.Сухарев томонидан қайд этилган (1925). Кейинчалик (1962) ТошДУ археология кафедраси ходимлари текширув ўтказишган. Археолог Ю.Ф.Буряков қазишма ишлари олиб борган (1963–65) ва Бурчмулла ўрнида ўрта аср манбаларидаги Чоч шаҳарларидан Ардлонкатни аниқлаган. Чорвоқ сув омбори қурилиши муносабати билан Бурчмулла шаҳар харобаси сув остида …\nТошкентликлар. Қаффол Шоший (Ҳастимом)\nҚАФФОЛ ШОШИЙ (тўлиқ исми Абу Бакр Муҳаммад ибн Али Исмоил Қаффол аш-Шоший ал-Кабир; 904–976) – шофиъийлик мазҳабининг етакчи олимларидан бири, муҳаддис, фақиҳ. Ҳазрати Имом (қисқача – Ҳастимом) номи билан машҳур. Манбаларга кўра, у оғирлиги 0,5 г келадиган жажжи қулф-калит ясагани учун «Қаффол» («Қулфчи») лақаби берилган. Чуқур билими, улкан ишлари эвазига Имом ал-Кабир («Улуғ имом») деб таърифланган. Шош (Бинкат)да ҳунарманд оилада …\nСаҳифа 67 of 69« Биринчи...405060«6566676869\t»\nЗаковат. Башарият тарихи («Ислом тарихи» китоби асосида). 8-қисм\nLaylo: Assalomu alaykum men tibbiyot kollejini bitirganman ushbu taʼlim muassasasi ga k...\nМатвей: Ваш вебсайт помогает сконцентрировать вечерком целую нашу семью вкупе. В то врем...\nТошкентдаги Усмон Мусҳафи тарихи (2-қисм). Қуръони каримнинг саҳифаларга жамланиши. Етти хил қироат | Shosh.uz: […] 1-қисмни ўқиш… […]...\nҚуръони Каримни бир хил қироатда ёзиб жам қилиниши | Shosh.uz: […] Аввалги қисмни ўқиш… […]...\nУсмон Мусҳафларининг сони, уларнинг ёзилиш усули ва хат тури (4-қисм) | Shosh.uz: […] Аввалги қисмни ўқиш… […]...


Буйрак трансплантацияси ўтказилган 14 ёшли бемор соғлом ҳаётга қайтди Бош сахифа\nТрансплантация жарроҳлиги замонавий тиббиётнинг талаб ошиб бораётган, истиқболли йўналишларидан бири. Бугун бундай юқори технологик операциялар тиббиёти ривожланган давлатлар билан бир қаторда юртимиздаги икки марказ — академик В.Воҳидов номидаги Республика ихтисослаштирилган хирургия илмий-амалий тиббиёт маркази ва Республика шошилинч тиббий ёрдам илмий марказида шундай мураккаб операциялар муваффақиятли ўтказилмоқда.\n— Марказимизда биринчи марта буйрак кўчириб ўтказиш амалиёти ўтказилди — дейди Республика шошилинч тиббий ёрдам илмий маркази шифокори Мақсудхон Рашидов . — Бу операциянинг мураккаблиги шунда бўлдики, бемор Умиджон жуда ёш, организми ҳали ривожланиш босқичида эди. Ички аъзоларининг кичиклиги, қон томирларининг ингичкалиги алоҳида ёндашув талаб қилди. Шу боис марказда катта тайёргарлик кўрилди. Хориж тажрибасини ўргандик. Шундан сўнг, Туркиянинг Башкент тиббиёт университети билан ҳамкорликда марказимиз тарихида илк бор буйрак трансплантацияси бажарилди. Операциягача беморнинг буйраги ўз фаолиятини бажара олмагани боис, қони 8 ой давомида тўлиқ гемодиализ аппарати орқали тозаланган. Ҳозир буйрак меъёрида фаолият олиб бормоқда. Умиджон соғлом ҳаётга қайтди, деб бемалол айта оламиз.\nРеспублика шошилинч тиббий ёрдам илмий маркази бундай мураккаб амалиётлардан ташқари, юртимиз шошилинч тиббий ёрдам тизими бўйича йилига600 минг нафардан зиёд беморга юқори малакали стационар ва 1 миллион нафардан ортиқ беморга амбулатор ёрдам, шунингдек йилига 7 миллиондан зиёд чақириқлар бўйича тиббий ёрдам ҳам кўрсатиб келмоқда.\nСуратларда: Бемор Умиджон Абдумаджидовни шифокорлар оила аъзолари иштирокида уйига кузатишмоқда.\nҲозирги вақтда сайтда: 93та фойдаланувчи\nСайтдан рўйхатдан ўтган фойдаланувчилар сони: 17534


Ҳусния Салоҳиддинованинг иддаолари ўринсиз » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Ҳусния Салоҳиддинованинг иддаолари ўринсиз\n2020 йил 18 февраль куни ижтимоий тармоқларда Жиззах вилояти, Зомин тумани, Пшоғор қишлоқ фуқаролар йиғини, Ёшлик маҳалласида яшовчи Салоҳиддинова Ҳусния Темировнанинг ички ишлар органлари ходимларининг ҳаракатларидан норозилиги акс этган видеоматериал тарқалди. Унда билдирилишича, Ҳусния Салоҳиддинова вақтинча ижарада яшаб турган Жиззах шаҳри, Ёшлик маҳалласидаги хонадонида ўғрилик содир бўлгани юзасидан 2019 йилнинг 31 июль куни ички ишлар органларига мурожаат этган, аммо бугунгача жиноят фош этилмаган. Худди шундай, Жиззах вилояти ҳокимлиги масъули таъсирида соҳа вакиллари унга нисбатан нотўғри муносабатда бўлишаётганини баён қилган.\nАммо шикоятчининг иддаолари ҳақиқатга мос эмас. Чунончи, Жиззах шаҳар ички ишлар органлари фаолиятини мувофиқлаштириш бошқармаси Хусния Салоҳиддинова яшаб турган ётоқхонадаги турар жойида ўғрилик юз бермаган, деб ҳисоблайди. Суриштирув натижаларига кўра, 2019 йилнинг 31 июль куни Ҳусния Салоҳиддинова яшаш жойида сув жўмрагини очиқ қолдириб, хонадондан чиқиб кетган. Натижада пастки қаватдаги хоналарни сув босган ва мазкур ётоқхонада яшовчи А. Суяров С. Эшбекова ва С.Хўжамуродовлар гувоҳлигида Ҳусния Салоҳиддинова яшайдиган хонанинг эшигини бузган. Шундан сўнг улар хонадонга киришган ва сув жўмрагини ёпиб, чиқиб кетганлар.\nБир неча соатдан сўнг Ҳусния Салоҳиддинова қайтиб келган ва Жиззах шаҳар ички ишлар органлари фаолиятини мувофиқлаштириш бошқармасига ариза билан мурожаат қилиб, номаълум шахслар яшаш хонадонидаги сумкасида бўлган 500 минг сўмдан 300 минг сўмни ҳамда 300 АҚШ долларидан 100 АҚШ доллари миқдоридаги пулларни ва “Samsung S-2” русумли уяли телефонини ўғирлаб кетганлигини маълум қилган.\nАриза асосида Ҳусния Салоҳиддинованинг хонадони ИИБ ходимлари томонидан кўздан кечирилганда “Samsung S-2” уяли телефони диван устидаги ёстиқ тагидан топилган. Икки кун ўтгач Ҳусния Салоҳиддинова ётоқхонадаги қўшниси С. Пакка турар жойи эшигини бузганлари учун жаҳл устида ички ишлар органларига ўғрилик ҳақида ёлғон маълумот берганлигини айтган. Бу ҳақида ички ишлар органларига С. Пак ёзма кўрсатма берган.\nҲолат юзасидан Жиззах шаҳар ички ишлар органлари фаолиятини мувофиқлаштириш бошқармаси жиноят қидирув бўлими ходимлари томонидан терговга қадар текширув ҳаракатлари олиб борилди. Ҳусния Салоҳиддинованинг кўрсатмаларидаги ноаниқликлар ҳамда бошқа гувоҳларнинг кўрсатмалари асосида аризачининг мурожаатида кўрсатилган ҳолатда жиноят таркиби аниқланмаган деб топилиб, 2019 йилнинг 7 августида жиноят ишини қўзғатиш рад этилган.\nҚабул қилинган ушбу қарорнинг қонунийлиги Жиззах шаҳар прокурори томонидан назорат тартибида ўрганиб чиқилиб, 2019 йилнинг 15 декабрида ҳолат юзасидан жиноят иши қўзғатилган ва тегишлилигига кўра тергов ҳаракатларини давом эттириш учун Жиззах шаҳар ИИО ФМБ ҳузуридаги тергов бўлимига юборилган.\nШу сабабли иш қайта кўриб чиқилган ва 2020 йилнинг 27 январида Ҳусния Салоҳиддинова қўшимча сўроқ учун чақирилган. Тергов ҳаракати соат 19.54 да бошланиб, 20.45 да тугалланган. Бу факт унинг мактабдан қайтган 8 ёшли набираси уйга кира олмай қолгани тўғрисидаги гаплари ҳам ёлғон эканлигини кўрсатади. Худди шундай, Ҳусния Салоҳиддинова асоссиз куттириб қўйилмаган ва табиийки, ёлғон кўрсатма бериш оқибатлари тўғрисида огоҳлантирилган. У билан суҳбатлашган ходимлар томонидан қонунга зид хатти-ҳаракатлар содир этилмаган. Маълумот ўрнида айтиш керакки, Ўзбекистон Республикаси Жиноят-процессуал кодексининг 88- моддасига кўра, эрталаб 6.00дан кеч 22.00 гача тергов ҳаракатларини олиб боришга рухсат этилади.\nОлиб борилган тергов ҳаракатлари натижасига кўра, фуқаро Ҳусния Салоҳиддинованинг аризасида кўрсатилган ҳолатда жиноий ҳодиса юз бермаган деб топилиб, жиноят иши 2020 йилнинг 6 февралида Жиноят-процессуал кодексининг 83-моддаси 1-бандига асосан ҳаракатдан тўхтатилган.\nХудди шундай, суриштирув ҳаракатларига ҳокимлик вакилларининг аралашувига йўл қўйилмаган. Хулоса қиладиган бўлсак, Ҳусния Салоҳиддинованинг иддаолари ўринсиз.


“ҲИДОЯ” КИТОБИДА ИМОМ МАРҒИНОНИЙНИНГ ОДАТЛАРИ (бешинчи мақола) – oliymahad.uz\n“ҲИДОЯ” КИТОБИДА ИМОМ МАРҒИНОНИЙНИНГ ОДАТЛАРИ (бешинчи мақола)\nИмом Марғиноний раҳматуллоҳи алайҳ китобни ёзиш асносида бир қанча одоб ва одатларга риоя қилганлар. Бироқ шуни таъкидлаш жоизки, бу дегани имом ушбу одатлардан ташқари чиқмаганлар, доим шунга риоя қилганлар, дегани эмас. Балки китобда аксар ҳолда одатланган масалаларига нисбатан айтилади.\n1. Агар китобда قال رضي الله عنه десалар, бунда ўзларини назарда тутган бўладилар. Шайх Абдулҳақ Деҳлавий “Мидрожун нубувва” китобида шундай деган. Абус Сауд шундай дейди: “Ҳидоя” китоби соҳиби ўзларини назарда тутиб قال العبد الضعيف деганлар. Бироқ шогирдлари у кишининг вафотидан сўнг бу иборани رضي الله عنه га ўзгартиришган”.\nИмом Марғиноний раҳматуллоҳи алайҳ “Мен” дейишдан сақланиш учун аслида ўзларини биринчи шахс сийғасида келтирмаганлар. Бу одат барча буюк фақиҳ ва муҳаддисларнинг одати ҳамдир.\n2. Имом Марғиноний раҳматуллоҳи алайҳ ўзлари наздида ихтиёр қилинган сўзнинг далилини охири келтирганлар. “Ниҳоя” китобида “Қозининг одоблари китоби”нинг охирида шундай келтирилган. Шунингдек, “Иноя” китоби “Фосид бай боби”да, “Фатҳул Қодир” китоби “Сарф китоби”да, “Натоижул афкор” китобида: “Мусанниф раҳматуллоҳи алайҳнинг доимий одатларидан бири – турфа қавллар келтирилган пайтда кучли далилни охири зикр қилишлари бўлиб, охири келтирилган далил олдинги сўзларга жавоб ўлароқ айтилган бўлади”.\n3. Агар мусанниф раҳматуллоҳи алайҳ مشايخنا (“Шайхларимиз”) десалар, бундан мақсад Бухоро ва Самарқанддаги шайхлар назарда тутилган. “Иноя” китобида шундай келган.\n“Вақфун наҳр” китобида аллома Қосимдан нақл қилинишича, “машойихлар” деган сўздан мурод – имом ўзлари кўрмаган устозларни назарда тутганлар.\n4. Агар فى ديارنا (“Диёримизда”) десалар, Мовароуннаҳрдаги шаҳарлар назарда тутилган. “Фатҳул Қодир”даги сўзлардан шундай тушуниш мумкин.\n5. Агар ما تلونا десалар, юқорида келтирилган оят назарда тутилади. ما ذكرنا ва ما بينا дейдиган бўлсалар, юқорида ўтган ақлий далил назарда тутилади. ما روينا десалар, юқорида ўтган ҳадис назарда тутилади. “Натоижул афкор” китобида шундай келтирилган. Баъзи ҳолатларда ما ذكرنا деб, ҳадисга ишора қилинган. “Фатҳул Қодир” китоби “Сарф китоби”даги сўзлардан шундай тушуниш мумкин.\nГоҳида ما بينا деб Қуръон, суннат ва қиёсга ишора қилинган. “Кифоя” китоби “Қасосни вожиб қиладиган ва вожиб қилмайдиганлар боби”да келтирилган маълумотлардан шуни тушуниш мумкин.\n6. Ақлий далилни “фиқҳ” деб ишлатганлар. “Бу борадаги фиқҳ шундай” дейилган бўлса, бундан мурод ақлий далил деган маънодадир. “Мифтоҳус саода” китобида шундай келтирилган.\n7. Мусанниф раҳматуллоҳи алайҳ “Асл” китобини зикр қилсалар, бундан мурод имом Абу Абдуллоҳ Муҳаммад ибн Ҳасан Шайбоний раҳматуллоҳи алайҳнинг “Мабсут” китобини назарда тутган бўладилар.\n8. Мусанниф раҳматуллоҳи алайҳ “Мухтасар” китобини зикр қилсалар, ундан мурод имом Қудурийнинг “Мухтасарул Қудурий” китобини назарда тутган бўладилар.\n9. Агар китобда “Ҳадис фалон маънога ҳамл қилинади (йўйилади)” дейдиган бўлсалар, бундан мурод – муҳаддислар наздида ўша ҳадиснинг маъноси шу бўлади. Агар бордию “Бу ҳадисни фалон маънога йўямиз” десалар, ҳадисни гарчи муҳаддислар у маънога бурмасалар-да, бироқ шундай эканини билдиради. “Мифтоҳус саода” китобида шундай келтирилган.\n10. Агар китобда عند فلان десалар, унинг мазҳаби шундай эканини, عن فلان десалар, “Фалончидан бир ривоятда” деган маънони билдиради. Имом Айний “Биноя” китобида айтишларича عن فلان “Зоҳирур ривоя”дан бошқа ривоятлар назарда тутган бўлинади. Ибн Ҳумом айтишларича, عند сўзи “мазҳаби” деган маънога далолат қилади.\nМанбалар асосида “Ақоид ва фиқҳий фанлар” кафедраси ўқитувчи-стажёри Абдуллоҳ Қосим тайёрлади.\n1096000cookie-check“ҲИДОЯ” КИТОБИДА ИМОМ МАРҒИНОНИЙНИНГ ОДАТЛАРИ (бешинчи мақола)no\nОлдингиМунгли кўзлардаги қувонч…КейингиҲадисни инкор қилувчиларнинг даъволари ва уларга раддиялар (6-фасл)


"Хуш хабар! Жайш ал-Фатҳ Ҳамада илгариламоқда"\nБОШ САҲИФА / Яқин Шарқ / "Хуш хабар! Жайш ал-Фатҳ Ҳамада илгариламоқда"\n"Шом уламолар ҳайъати" аъзоси шайҳ Абдуллоҳ Муҳайсиний ҳафизаҳуллоҳ мурожаъати. "Хуш хабар! Жайш ал-Фатҳ Ҳамада илгариламоқда"\n805 маротаба ўқилди\nРаҳмон ва Раҳмли Аллоҳ номи билан. Қовий ва Матин бўлган Аллоҳга ҳамдлар бўлсин. У қулларига ғалаба ва бошқарувни ваъда қилгандур. Солат ва саломлар ишончли бўлган пайгамбарга салоллоҳу алайҳи васалламга, оиласига ва барча асҳобларига бўлсин.\nЭй сизлар! Башшарнинг аскарлари! Ҳалабни икки ярим йил бўйича қамал қилмоқчи бўлдилар ва қамал қилдилар. Қаҳрамон мужоҳидлар эса қамални беш ёки олти кун ичида Аллоҳнинг ёрдами билан очиб сизни ажаблантиришди. Кейин Ҳамадаги кучларингиз билан келдингиз. Кейин Ҳалабдаги кучларингиз билан келдингиз. Ва Соҳилдаги ( Лазиқия ) кучларингиз билан келдингиз. Фақатгина бир Куллиёт Мидфаийяни олишни уддаладингиз холос.\nЛекин бунга жавобан Ҳамада жуда катта ҳудудлар йўқотдингиз, ва қувват албатта Аллоҳники, Росулиники ва Мўминларникидир! Аллоҳнинг қамални очишига жавобан жуда озини қайтариб олдингиз ҳолос. Аллоҳнинг изни билан бунданда ёмонроқларига дуч келасиз.\nЭй сиз, Башшарнинг аскарлари Аллоҳнинг ёрдами билан Ҳамада мағлубиятга учрамоқдасиз. Эй Марвон Ҳадид Ғозвасининг йигитлари! Бу Ғозва Аллоҳ учундир. Аллоҳ йўлида чиққанларнинг Ғозвасидур. Қалъаларини парчалаган Ғозвадур. Ва бугун сизга, оламларнинг Роббиси изни билан, Жейш ал Фатҳ бирликларининг Ҳама ва яқинларига киришлигини ҳушхабарини бермоқчимиз.\nБугун Шасени, Тал-Асвадни, Тал-Қоҳирани ва бошқа ҳудудларни фатҳ қилишди. Ва Аллоҳнинг изни билан янги Мужоҳид бирликларининг қўшилишидан кейин яна нималар бўлишини кўрасизлар. Ва сизлар Ҳалабдаги аҳлимиз! Аллоҳнинг изни билан биродарларингиз, уларнинг кучларини айиради ва уларни "ярасидан" урадилар. Маанга ва Мааннинг алавий қишлоқларида уларни урадилар. Ва уларни Ҳалаб ва Соҳилда урамиз. Аллоҳ қулларига ёрдам бергайдур. Ва халқимизга ҳуш хабардур: Аллоҳ билан бирга бўлганлар ютқазмайдилар.\nБилингки Ҳама тарихда, Мажусийларга, Рофизийларга, Башшарнинг аскарларига мозор эди. Яқин кунларда ҳам Аллоҳ душманларига ҳам оловли бир "чўғ" тушгайдур. Аллоҳ сизни барокотли қилсин эй Марвон Ҳадид амалётининг арслонлари. Аллоҳ сизни барокотли қилсин Жейшул Фатҳ арслонлари.\nУлар Аллоҳ учундир ва Аллоҳ йўлида юрурлар! Ва Аллоҳ сизни барокотли қилсин эй Ҳалабнинг ҳудудларига шайланган арслонлар! Аллоҳ ҳаммангизни барокотли қилсин. Аллоҳим ғалаба ато эт, Аллоҳим ғалаба ато эт, Аллоҳим ғалаба ато эт!\nБелгилар : - - "Хуш - хабар! - Жайш - алФатҳ - Ҳамада - илгариламоқда" -\nБугун сайтимизга кирганлар : 510\nЖаъми сайтимизга кирганлар : 4665069